Anexa la OMFE.............../ ................................

pentru aprobarea Ghidului Solicitantului – condiții specifice de accesare a fondurilor pentru Apelurile de proiecte noi pentru dezvoltarea infrastructurii de management integrat al deșeurilorpentru Programul Operaţional Infrastructură Mare 2014-2020

**Ministerul Fondurilor Europene**

**Programul Operaţional Infrastructură Mare 2014-2020**

**Axa prioritară 3*. Dezvoltarea infrastructurii de mediu în condiții de management eficient al resurselor***

**Obiectivul Specific 3.1. *Reducerea numărului depozitelor neconforme şi creşterea gradului de pregătire pentru reciclare a deşeurilor în România***

**GHIDUL SOLICITANTULUI**

CONDIȚII SPECIFICE DE ACCESARE A FONDURILOR

**DEZVOLTAREA INFRASTRUCTURII DE MANAGEMENT INTEGRAT AL DEȘEURILOR**

Cod apel: POIM/6/3/1/Reducerea numarului depozitelor neconforme și creșterea gradului de pregătire pentru reciclare a deșeurilor în România

Titlu: OS 3.1 Apel de proiecte pentru dezvoltarea infrastructurii de management integrat al deșeurilor - proiecte noi de investiții

***Iulie 2020***

**CUPRINS**

[Capitolul 1. Informații despre apelul de proiecte 3](#_Toc533158216)

[1.1. Axa prioritară, prioritatea de investiții, obiectiv specific 3](#_Toc533158217)

[1.2. Tipul apelului de proiecte și perioada de depunere a propunerilor de proiecte 3](#_Toc533158218)

[1.3. Acțiunile sprijinite și activități 4](#_Toc533158219)

[1.3.1 Acțiunile finanțabile conform POIM 4](#_Toc533158220)

[1.3.2 Activități finanțabile în cadrul OS 3.1 5](#_Toc533158221)

[1.4 Tipuri de solicitanți 6](#_Toc533158222)

[1.5 Grup țintă 7](#_Toc533158223)

[1.6 Indicatori 7](#_Toc533158224)

[1.7 Alocarea stabilită pentru apelul de proiecte 8](#_Toc533158225)

[1.8 Valoarea minimă și maximă a proiectului, rata de cofinanțare 9](#_Toc533158226)

[1.8.1 Valoarea proiectelor 9](#_Toc533158227)

[1.8.2 Ratele de cofinanțare a proiectelor 9](#_Toc533158228)

[1.9 Ajutor de stat 10](#_Toc533158229)

[Capitolul 2. Reguli pentru acordarea finanțării 11](#_Toc533158230)

[2.1 Eligibilitatea solicitantului/partenerilor 11](#_Toc533158231)

[2.2 Eligibilitatea proiectului 12](#_Toc533158232)

[2.2.1 Reguli de eligibilitate pentru proiectele noi de investiții 12](#_Toc533158233)

[2.2.2 Reguli privind eligibilitatea proiectelor de consolidare a capacității instuționale/ sprijin pentru pregătirea portfoliului de proiecte 14](#_Toc533158234)

[2.2.3 Contribuția la ITI Delta Dunării 15](#_Toc533158235)

[2.3 Eligibilitatea cheltuielilor 16](#_Toc533158236)

[Capitolul 3. Completarea cererii de finanțare 22](#_Toc533158237)

[3.1. Înregistrarea solicitantului în sistem 23](#_Toc533158238)

[3.2. Completarea cererii de finanțare pentru proiecte de investiții noi (tip A, C și D) 23](#_Toc533158239)

[3.2.1 Studiu de Fezabilitate 23](#_Toc533158240)

[3.2.2 Analiza cost-beneficiu 26](#_Toc533158241)

[3.2.3 Analiza instituţională 27](#_Toc533158242)

[3.2.4 Evaluarea Impactului asupra Mediului 28](#_Toc533158243)

[3.2.5 Declarația Autorității Competente responsabile cu Gestionarea Apelor (pentru proiecte majore) 28](#_Toc533158244)

[3.2.6. Alte anexe la cererea de finanțare 29](#_Toc533158245)

[3.3. Completarea cererii de finanțare pentru proiectele de consolidare a capacității instuționale/ sprijin pentru pregătirea portfoliului de proiecte 30](#_Toc533158246)

[3.4. Obiectivele proiectului 30](#_Toc533158247)

[3.5. Context și justificare 31](#_Toc533158248)

[3.6. Sustenabilitate 31](#_Toc533158249)

[3.7. Relevanță 31](#_Toc533158250)

[3.8. Complementaritate 31](#_Toc533158251)

[3.9. Aplicarea principiilor orizontale 32](#_Toc533158252)

[3.10. Managementul de proiect 33](#_Toc533158253)

[3.11. Elaborarea bugetului și categoriile de cheltuieli 33](#_Toc533158254)

[Capitolul 4. Procesul de evaluare și selecție 34](#_Toc533158255)

[4.1. Descriere generală 34](#_Toc533158256)

[4.1.1 Verificarea administrativă și a eligibilității cererilor de finanțare 35](#_Toc533158257)

[4.1.2 Evaluarea cererilor de finanțare 35](#_Toc533158258)

[4.2 Depunerea și soluționarea contestațiilor 36](#_Toc533158259)

[Capitolul 5. Contractarea proiectelor 37](#_Toc533158260)

[Anexe 38](#_Toc533158261)

[Anexa 1. Formularul Cererii de finanţare 38](#_Toc533158262)

[1.1.A. Formular pentru proiectele majore – engleza 38](#_Toc533158263)

[1.1.B. Formular pentru proiectele majore și nemajore – română 38](#_Toc533158264)

[1.2. Formular pentru proiecte de asistență tehnică 38](#_Toc533158265)

[Anexa 2. Fișă de control la depunerea Cererii de finanțare (pentru solicitant) și Fișă de control la contractare 38](#_Toc533158266)

[Anexa 3. Grila de verificare administrativă și evaluare a cererilor de finanțare 38](#_Toc533158267)

[Anexa 4. Modele declarații (de eligibilitate, angajament, conflict de interese, declarație privind eligibilitatea TVA aferente cheltuielilor, terenuri) 38](#_Toc533158268)

[Anexa 5. Categoriile de cheltuieli indicative 38](#_Toc533158269)

[Anexa 6. Model contract de finanțare 38](#_Toc533158270)

[Anexa 7. Lista proiectelor pentru sectorul de deşeuri eligibile pentru intervențiile de tip A1 38](#_Toc533158271)

[Anexa 8. Indicatorii de mediu 38](#_Toc533158272)

[Anexa 9. Model orientativ pentru acordul de parteneriat (pentru intervențiile de tip B) 38](#_Toc533158273)

[Anexa 10. Listă verificare principii orizontale 38](#_Toc533158274)

# Capitolul 1. Informații despre apelul de proiecte

Prezentul ghid a fost elaborat de Autoritatea de Management pentru Programul Operațional Infrastructură Mare (POIM) pentru solicitanții care doresc să obțină finanțare nerambursabilă pentru proiecte de investiții și de sprijin pentru pregătirea proiectelor în sectorul de deșeuri, în cadrul Axei Prioritare 3 *Dezvoltarea infrastructurii de mediu în condiții de management eficient al resurselor*, Obiectivului Specific (OS) 3.1 *Reducerea numărului depozitelor neconforme şi creşterea gradului de pregătire pentru reciclare a deşeurilor în România.*

În situația în care pe parcursul apelului de proiecte intervin modificări ale cadrului legal ori alte modificări de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere, AM POIM va aduce completări sau modificări ale conținutului acestuia, prin publicarea unei versiuni revizuite.

## 1.1. Axa prioritară, prioritatea de investiții, obiectiv specific

**Axa Prioritară 3** **Dezvoltarea infrastructurii de mediu în condiții de management eficient al resurselor,** prin prioritatea de investiții 6i - *Investiții în sectorul deșeurilor, pentru a îndeplini cerințele acquis-ului de mediu al Uniunii și pentru a răspunde unor nevoi de investiții identificate de statele membre care depășesc aceste cerințe* și Obiectivul Specific (OS) 3.1 *Reducerea numărului depozitelor neconforme şi creşterea gradului de pregătire pentru reciclare a deşeurilor în România* **vizează promovarea investițiilor în sectorul de deșeuri în vederea conformării cu prevederile acquis-ului european şi a angajamentelor asumate prin sectorul de mediu.**

## **1.2.** Tipul apelului de proiecte și perioada de depunere a propunerilor de proiecte

Apelul de proiecte lansat prin prezentul ghid este apel de proiecte pe bază de listă de proiecte prioritare sau preidentificate[[1]](#footnote-1).

**Dată lansare apel: 31.05.2019**

**Solicitările se vor primi în perioada 31.05.2019– 01.07.2022**

AM POIM poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente.

Cererile de finanțare se vor depune prin aplicația electronică MySMIS 2014, cu toate anexele solicitate prin prezentul ghid.

Modalitățile de utilizare a aplicației vor fi publicate pe site-ul [www.fonduri-ue.ro](http://www.fonduri-ue.ro).

Pentru etapa de pregătire a portofoliului de proiecte, cererile de finanțare vor fi depuse, într-un singur exemplar, pe CD, urmând ca transmiterea prin MySMIS 2014 să se realizeze conform indicațiilor de la Capitolul 3.

## **1.3.** Acțiunile sprijinite și activități

### 1.3.1 Acțiunile finanțabile conform POIM

Prin obiectivul specific 3.1 vor fi vizate următoarele tipuri de proiecte și acţiuni:

|  |  |
| --- | --- |
| **A.** | **Proiecte noi integrate/ individuale pentru consolidarea şi extinderea sistemelor de management integrat al deşeurilor,** cu respectarea ierarhiei deşeurilor (prevenire, pregătirea pentru reutilizare, reciclare, alte metode de valorificare inclusiv tratare şi eliminare): închiderea și reabilitarea de depozite neconforme şi deschiderea/extinderea de noi depozite, implementareasistemelor de colectare separată; construcţia de instalații de transfer și instalații pentru valorificarea/tratarea deșeurilor, platforme de compostare şi unități de compostare individuală, staţii de tratare mecano-biologică ş.a.***:*** |
| ***A1.*** | *Proiecte noi integrate a căror pregătire a fost derulată în perioada 2007-2013, dar nu au fost finalizate în timp pentru demararea implementării (în acord cu prevederile PNGD și planurilor județene de gestionare a deșeurilor adoptate în anul 2020)* |
| ***A2.*** | *Proiecte noi integrate/ individuale în acord cu prevederile PNGD și planurilor județene de gestionare a deșeurilor adoptate în anul 2020 și care să fie complementare, după caz, investițiilor deja realizate, contribuind astfel la sustenabilitatea sistemelor de management integrat în vederea conformării cu prevederile directivelor aplicabile sectorului* |
| **B.** | **Consolidarea capacităţii instituţionale a Ministerului Mediului, Apelor și Pădurilor pentru guvernanța în domeniul managementului al deșeurilor (pentru sprijinirea implementării PNGD) precum și a instituțiilor publice cu responsabilități în domeniul managementului deșeurilor**, în parteneriat cu Ministerul Mediului; |
| **C.** | **Implementarea unui sistem integrat de management al deşeurilor la nivelul municipiului Bucureşti;** |
| ***C.1*** | *Proiect integrat de gestionare a deșeurilor reziduale pentru București-Ilfov*  *și tratarea bio-deșeurilor colectate separat la nivelul municipiului București, în conformitate cu prevederile Planului de Gestionare a Deșeurilor pentru Municipiul București* |
| ***C.2*** | *Proiecte privind**extinderea sistemului de colectare separată și sortare a deșeurilor municipale le nivelul sectoarelor municipiului București, în conformitate cu prevederile Legii 101/2006 și cu prevederile Planului de Gestionare a Deșeurilor pentru Municipiul București* |
| **D.** | **Proiecte de închidere a depozitelor neconforme de deșeuri industriale periculoase și nepericuloase;** |
| **E.**  **F.** | **Sprijin pentru pregătirea portofoliului de proiecte aferent perioadei 2014-2020 și post 2020 (după caz).**  **Proiecte de închidere a depozitelor neconforme de deșeuri municipale (neincluse în proiectele de management integrat ale deșeurilor la nivel județean)** |

**Principalele rezultate** urmărite prin promovarea investiţiilor în domeniul deșeurilor ce vizează realizarea angajamentelor ce derivă din Tratatul de Aderare şi directivele aplicabile, sunt:

* **Cantitate de deşeuri biodegradabile redusă la depozitare** la 35% faţă de nivelul din 1995, conform obligaţiilor asumate prin Tratatul de aderare în vederea implementării Directivei 99/31/EC privind depozitarea deșeurilor
* **Depozite neconforme închise;** conform obligaţiilor asumate prin Tratatul de aderare în vederea implementării Directivei 99/31/EC privind depozitarea deșeurilor, România trebuie să închidă 240 depozite urbane neconforme.
* **Pondere crescută a deşeurilor reciclate / valorificate în totalul cantităţii de deşeuri municipale colectate**, ca urmare a investițiilor ce asigură pregătirea pentru reciclare şi reutilizare a deșeurilor menajere și similare de 50% conform Directivei Cadru a deșeurilor (2008/98/EC)

Totodată, investiţiile continuate vor avea ca rezultat sistarea activităţii depozitelor neconforme în conformitate cu prevederile directivelor europene şi cu angajamentele asumate prin Tratatul de Aderare şi închiderea acestora, extinderea colectării separate şi crearea capacităţilor de compostare/tratare şi staţii de transfer necesare îndeplinirii obiectivelor legate de creşterea ponderii deşeurilor reciclate / valorificate în totalul cantităţii de deşeuri colectate, prin crearea infrastructurii necesare.

În cadrul OS 3.1 este finanțat și proiectul de management al deșeurilor în București. Proiectul propus se va baza pe evaluarea nevoilor de investiţii ce vizează întregul ciclu de management al deșeurilor în București, iar acţiunile finanţate vor respecta ierarhia deșeurilor, începând cu colectarea separată și sortarea, conform nevoilor identificate. Acțiunile propuse vor răspunde nevoilor de finanțare orientate spre atingerea obiectivelor de reciclare a deșeurilor în conformitate cu Art. 11 alin. (2) litera (a) din Directiva 2008/98/CE. Nevoile de investiţii din București sunt reflectate în PNGD și în planul de management al deşeurilor la nivel de judeţ / master plan., în special în ceea ce privește: cuantificarea ţintelor privind prevenirea generării deșeurilor, contribuția Municipiului București la realizarea obiectivelor naţionale de reciclare de 50%.

### 1.3.2 Activități finanțabile în cadrul OS 3.1

Operațiunile ce urmează a fi dezvoltate în cadrul acestui obiectiv specific vor finanța următoarele activități orientative, fără a fi însă limitative:

|  |  |
| --- | --- |
| **A.** | **Proiecte noi de management integrat al deșeurilor / noi individuale[[2]](#footnote-2) de completare a investițiilor de management integrat al deșeurilor** |

* *elaborare* *Plan Județean pentru Gestionarea Deșeurilor/ actualizare Master Planul Județean (după caz)[[3]](#footnote-3)*
* *elaborare aplicație de finanțare, inclusiv documente suport (Studiu de Fezabilitate, Analiza Cost-Beneficiu, Analiza Instituțională, Evaluarea Impactului asupra Mediului etc)*, *precum și* *documentație/documentații de atribuire pentru contractele de servicii, lucrări și furnizare[[4]](#footnote-4)*
* *implementarea/extinderea sistemelor de colectare separată a deșeurilor provenite de la gospodării*
* *constuctia de centre de colectare pentru pregatirea pentru reutilizare a deseurilor*
* *construcţia/modernizarea stalațiilor de transfer, statiilor de sortare, statiilor de compostare si şi achizitia de unități de compostare individuală*
* *construcţia/modernizarea instalatiilor de tratare mecano-biologică*
* *constuctia de instalatii de digestie anaeroba pentru biodeseuri colectate separat la sursă*
* *închiderea și reabilitarea de depozite neconforme, inclusiv a sistemului de colectare a levigatului, a sistemului de extragere a biogazului*
* *deschiderea/extinderea de noi depozite*
* *asistenţă pentru managementul proiectelor, supervizare și publicitate (inclusiv conştientizarea publicului si studii privind colectarea separata a biodeseurilor) etc;*
* *consolidarea capacităţii instituţionale a beneficiarilor în domeniul sistemelor integrate de management al deşeurilor, ca parte integrantă a proiectelor individuale (întărirea capacității instituționale a beneficiarilor prin organizarea sesiunilor de instruire/training, inclusiv “on the job training” în sectorul de management integrat al deșeurilor (studiu de fezabilitate, analiza cost beneficiu, evaluarea impactului asupra mediului, evaluarea cererilor de finanțare, gestionarea nămolului etc)*

|  |  |
| --- | --- |
| **B.** | **Consolidarea capacităţii instituţionale a Ministerului Mediului pentru guvernanța în domeniul de management al deșeurilor (pentru sprijinirea implementării PNGD) precum și a instituțiilor publice cu responsabilități în domeniul managementului deșeurilor,** în parteneriat cu Ministerul Mediului |

* *Dezvoltarea de studii, metodologii, evaluări, rapoarte, manuale de bună practică pentru a asigura o aplicare uniformă și eficientă a măsurilor de prevenire și de gestionare a deșeurilor incluse în PNGD*
* *Sprijin pentru îmbunătățirea și implementarea cadrului legal existent în domeniul gestionării deșeurilorÎmbunătățirea calității datelor privind generarea și gestionarea deșeurilor (îmbunătățirea sistemelor de raportare a datelor, analiza deșeurilor municipale, monitorizarea implementării sistemelor integrate de gestionare a deșeurilor)*
* *Monitorizarea implementării Planului Național de Gestionare a Deșeurilor (PNGD), a Programului Național de Prevenire a Generării Deșeurilor (PNPGD) și a planurilor județene de gestionare a deșeurilor și de prevenire a generării deșeurilor*
* *Îmbunătățirea cunoștințelor tehnice, financiare și instituționale pentru a pune în aplicare mai bine prevederile PNGD și ale legislației din domeniul gestionării deșeurilor*
* *Campanii de conștientizare la nivel național/ local privind prevenirea, colectarea separată și recuperarea deșeurilor*
* *Reactualizarea Planului Național de Gestionare a Deșeurilor (PNGD) și a Programului Național de Prevenire a Generării Deșeurilor (PNPGD) în vederea asigurării premiselor pentru îndeplinirea condiției favorizante din sectorul deșeuri pentru următoarea perioadă de programare a fondurilor europene*

|  |  |
| --- | --- |
| **C.** | **Implementarea unui sistem integrat de management al deşeurilor la nivelul municipiului Bucureşti** |

* *instalații pentru gestionarea deșeurilor reziduale pentru București-Ilfov și pentru tratarea bio-deșeurilor colectate separat la nivelul municipiului București, în conformitate cu prevederile Planului de Gestionare a Deșeurilor pentru Municipiul București, adoptat în 2020, conform prevederilor legale în vigoare (pentru acțiune de tip C.1)*
* *extinderea sistemului de colectare separată și extinderea/construirea stațiilor de sortare, la nivelul sectoarelor municipului București, conform prevederilor Legii 101/2006 și în conformitate cu prevederile Planului Gestionare a Deșeurilor pentru municipiul București, adoptat în 2020, conform prevederilor legale în vigoare ((pentru acțiune de tip C.1)*
* *elaborare aplicație de finanțare, inclusiv documente suport (Studiu de Fezabilitate, Analiza Cost-Beneficiu, Analiza Instituțională, Evaluarea Impactului asupra Mediului etc), precum și documentație/documentații de atribuire pentru contractele de servicii, lucrări și furnizare*
* *asistenţă pentru managementul proiectelor, supervizare și publicitate (inclusiv conştientizarea publicului si studii privind colectarea separata a biodeseurilor) etc;*

|  |  |
| --- | --- |
| **D.** | **Proiecte de închidere a depozitelor neconforme de deșeuri industriale periculoase și nepericuloase;** |

* *închiderea și reabilitarea de depozite neconforme de deșeuri industriale periculoase și nepericuloase, inclusiv a sistemului de colectare a levigatului, a sistemului de extragere a biogazului și alte componente care asigură managementul durabil al amplasamentului*
* *elaborare aplicație de finanțare, inclusiv documente suport (Studiu de Fezabilitate, Analiza Cost-Beneficiu, Analiza Instituțională, Evaluarea Impactului asupra Mediului etc), precum și documentație/documentații de atribuire pentru contractele de servicii, lucrări și furnizare*
* *asistenţă pentru managementul proiectelor, supervizare și publicitate*

|  |  |
| --- | --- |
| **E.** | **Sprijin pentru pregătirea portofoliului de proiecte aferent perioadei 2014-2020 și post 2020 (după caz).** |

* *Elaborare aplicație de finanțare, inclusiv documente suport (Studiu de Fezabilitate, Analiza Cost-Beneficiu, Analiza Instituțională, Evaluarea Impactului asupra Mediului etc);*
* *Elaborare documentație/documentații de atribuire pentru contractele de servicii, lucrări și furnizare;*

|  |  |
| --- | --- |
| **F.** | **Proiecte de închidere a depozitelor neconforme de deșeuri municipale (neincluse în proiectele de management integrat ale deșeurilor la nivel județean)** |

* *elaborare aplicație de finanțare, inclusiv documente suport (Studiu de Fezabilitate, Analiza Cost-Beneficiu, Analiza Instituțională, Evaluarea Impactului asupra Mediului etc)*, *precum și* *documentație/documentații de atribuire pentru contractele de servicii, lucrări și furnizare[[5]](#footnote-5)*
* *închiderea de depozite neconforme de deșeuri municipale, inclusiv sistemul de colectare a levigatului și sistemul de colectare și tratare a gazului de depozit.*
* *asistenţă pentru managementul proiectelor, supervizare și publicitate*

În scopul asigurarii unei identități vizuale armonioase și pentru respectarea unitară a regulilor privind vizibilitatea, Beneficiarii vor trebui sa aplice cel puțin măsurile minime obligatorii din cadrul Manualului de Identitate Vizuală pentru Instrumente Structurale 2014-2020 (care poate fi accesat la adresa [www.fonduri-ue.ro/transparenta/comunicare](https://www.fonduri-ue.ro/exchweb/bin/redir.asp?URL=http://www.fonduri-ue.ro/transparenta/comunicare)). Activitățile de comunicare vor fi adaptate din punct de vedere al valorii, frecvenței și complexității, în funcție de specificitatea proiectului gestionat de beneficiar.

## 1.4 Tipuri de solicitanți

Solicitanții eligibili în cadrul OS 3.1., corespunzători tipurilor de acțiuni finanțate se încadrează în următoarele categorii, după cum urmează:

|  |  |
| --- | --- |
| **A.** | Proiecte noi integrate/ individuale de consolidarea şi extinderea sistemelor de management integrat al deşeurilor, cu respectarea ierarhiei deşeurilor |

|  |  |
| --- | --- |
| ***A1.*** | *Proiecte noi integrate de management integrat a deșeurilor a căror pregătire a fost derulată în perioada 2007-2013 dar nu au fost finalizate în timp pentru demararea implementării (în acord cu prevederile PNGD și planurilor județene de gestionare a deșeurilor adoptate în anul 2020)* |

* **Asociaţiile de Dezvoltare Intercomunitară prin Consiliile Județene**din lista anexată

|  |  |
| --- | --- |
| ***A2.*** | *Proiecte noi integrate/ individuale în acord cu prevederile PNGD și planurilor județene de gestionare a deșeurilor adoptate în anul 2020 și care să fie complementare, după caz, investițiilor deja realizate, contribuind astfel la sustenabilitatea sistemelor de management integrat în vederea conformării cu prevederile directivelor aplicabile sectorului* |

* **Asociaţiile de Dezvoltare Intercomunitară prin Consiliile Județene** (altele decât cele din lista anexată)

|  |  |
| --- | --- |
| **B.** | Consolidarea capacităţii instituţionale a Ministerului Mediului pentru guvernanța în domeniul de management al deșeurilor (pentru sprijinirea implementării PNGD) precum și a instituțiilor publice cu responsabilități în domeniul managementului deșeurilor, în parteneriat cu Ministerul Mediului |

* **Ministerul Mediului**
* **Instituții publice cu responsabilități în domeniul managementului deșeurilor, în parteneriat cu Ministerul Mediului**

|  |  |
| --- | --- |
| **C.** | Implementarea unui sistem integrat de management al deşeurilor la nivelul municipiului Bucureşti: |

* **Primăria Municipiului Bucureşti** pentru acțiune de tip C.1
* **Primăriile de sector** pentru acțiune de tip C.2

Pentru a fi eligibile pentru proiecte privind extinderea sistemului de colectare separată și sortare, primariile de sector trebuie să fie membre ale Asociației de Dezvoltare Intercomunitară care va avea ca obiectiv gestionarea deșeurilor reziduale în București-Ilfov și tratarea bio-deșeurilor colectate separat în municipiul București. Fiecare proiect va fi co-evaluat de către AM POIM și JASPERS în vederea stabilirii deciziei de finanțare.

|  |  |
| --- | --- |
| **D.** | Proiecte de închidere a depozitelor neconforme de deșeuri industriale periculoase și nepericuloase |

* **Ministerul Mediului, Apelor și Pădurilor/ Administrația Fondului pentru Mediu**

|  |  |
| --- | --- |
| **E.** | Sprijin pentru pregătirea portofoliului de proiecte aferent perioadei 2014-2020 și post 2020 (după caz). |

* **Toți beneficiarii eligibili menționați la activitățile de tip A – D și F**

Se acceptă pregătirea portfoliului de proiecte de tip A.2 în mod centralizat de către o instituție de la nivelul administrației publice centrale cu atribuții în domeniul protecției mediului, în condițiile prezentării unui acord de parteneriat cu CJ și ADI.

Cerințe speciale se pot aplica și sunt detaliate în secțiunea *3.3. Completarea cererii de finanțare pentru proiectele de consolidare a capacității instuționale/ sprijin pentru pregătirea portfoliului de proiecte*

|  |  |
| --- | --- |
| **F.** | Proiecte de închidere a depozitelor neconforme de deșeuri municipale (neincluse în proiectele de management integrat ale deșeurilor la nivel județean) |

* **Administrația Fondului pentruMediu**

## 1.5 Grup țintă

* Populaţia suplimentară (faţă de cea acoperită în prezent de sistemele de management integrate al deşeurilor), la nivel judeţean care beneficiază de servicii de management al deșeurilor îmbunătățite
* Gospodării individuale şi persoane juridice, ce exercită o activitate de natură comercială sau industrial în aria de acoperire a proiectului

## 1.6 Indicatori

Pentru Obiectivul Strategic 3.1. Reducerea numărului depozitelor neconforme şi creşterea gradului de pregătire pentru reciclare a deşeurilor în România au fost prevăzuți următorii indicatori, care sunt obligatorii la nivel de proiect:

|  |  |  |
| --- | --- | --- |
| **ID** | **Indicator** | **Unitate de măsură** |
| *Indicatori de realizare imediată obligatorii – se selectează în funcție de activitățile proiectului unul sau toți indicatorii* | | |
| CO17 | Deșeuri solide: Capacitate suplimentară de reciclare a deșeurilor | Tone/an |
| 2S27 | Capacitate suplimentară de recuperare a deşeurilor (exclusiv reciclare) | Tone/an |
| 2S28 | Depozite de deșeuri neconforme închise/ reabilitate | Nr. |
|  | *Indicatori de realizare imediată (suplimentari, de realizare) – se selectează după caz* | |
| 2S87 | Depozite conforme deschise | Nr. |
| 2S88 | Stații de transfer | Nr. |
| 2S89 | Stații de sortare | Nr. |
| 2S90 | Stații de tratare mecano-biologică | Nr. |
| 2S91 | Stații de compost | Nr. |
| 2S92 | Unități de compostare individuală | Nr. |
| 2S93 | Centre de colectare | Nr. |
| Indicatori de realizare imediată - orientativi (suplimentari, de realizare) [[6]](#footnote-6) | | |
|  | Instalatii de digestie anaeroba | Nr |

Proiectele vor demonstra contribuția la indicatorii de rezultat:

|  |  |  |
| --- | --- | --- |
| **ID** | **Indicatori obligatorii la nivel de proiect** | **Unitate de măsură** |
| 2S25 | Cantitatea de deşeuri biodegradabile depozitată | Mil. tone/an |
| 2S26 | Rata de reciclare a deșeurilor menajere și similare | % din deșeurile colectate |
| În descrierea proiectului se vor preciza valorile indicatorilor de rezultat menționați mai sus la începutul și la finalul proiectului, și contribuția la ținta indicatorului de rezultat global al programului. | | |

**Atenție!**

Pe lângă indicatorii obligatorii menționați anterior, fiecare proiect va avea și indicatori fizici. Suplimentar pot fi adăugați și alți indicatori fizici (față de cei prezentați anterior).

Indicatorii pentru monitorizarea efectelor asupra mediului (Anexa 8) vor fi urmăriți în vederea raportării anuale a acestora, pentru proiectele noi și fazate.

**Definițiile indicatorilor și indicații privind cuantificarea acestora**

2S25 = cantitatea de deșeuri biodegradabile generată și depozitată.

2S26 = ponderea deșeurilor municipale reciclate (incluzând hârtie, metal, plastic, sticlă din gospodării și deșeuri similare) în totalul deșeurilor menajere de hârtie, metal, plastic, sticlă din gospodării și deșeuri similare. Reciclarea nu include și tratamentul deșeurilor din depozite.

CO17 = capacitatea anuală a stațiilor noi construite de reciclare a deșeurilor (stații de sortare, compost și tratare mecano-biologică, inclusiv instalatii de digestie anaeroba). Include și extinderea instalațiilor existente.

2S27 = capacitatea anuală a stațiilor noi construite de recuperare a deșeurilor (alte capacități decât cele acoperite de CO17). Include și extinderea stațiilor existente.

2S28 = numărul de depozite de deșeuri neconforme pentru care s-a hotărât sistarea și pentru care sunt prevăzute lucrări de reabilitare prin intermediul proiectelor.

## 1.7 Alocarea stabilită pentru apelul de proiecte

Bugetul alocat apelului de proiecte este împărțit pe următoarele tipuri de acțiuni, după cum urmează:

| **Acțiune** | **Alocare POIM (euro)\*** | **Buget limită apel (euro)/ Buget limită contractare \*\*** |
| --- | --- | --- |
| **A - F. Proiecte noi (total)** | 88,499,223 | 265,497,669 |

*Aceste alocări bugetare sunt indicative, AM POIM putând decide limitarea sau extinderea acestor sume în funcție de evoluția globală la nivelul axei prioritare.*

*\* Alocare indicativă*

*\*\*Bugetul limită al apelului prezintă nivelul maxim până la care AM POIM primește cereri de finanțare (stabilit în corelare cu art. 12, OUG 40/ 2015 privind gestionarea financiara a fondurilor europene pentru perioada de programare 2014-2020, cu modificările și completările ulterioare). Dacă acest nivel este atins înainte de 31/12/2021, apelul va fi suspendat și reluat ulterior în funcție de sumele disponibile în urma evaluării, contractării și/sau a unor realocări (inclsuiv rezerva de performanță). Bugetul limită de supracontractare este indicativ (stabilit în corelare cu art. 12 din OUG 40/ 2015), AM POIM putând decide limitarea sau extinderea acestor sume în funcție de evoluția globală la nivelul întregii axei prioritare sau a programului.*

În cadrul acestui apel nu este prevăzut un buget distinct pentru proiectele relevante pentru ITI, dar se pot depune și aproba proiecte relevante ITI.

## 1.8 Valoarea minimă și maximă a proiectului, rata de cofinanțare

### 1.8.1 Valoarea proiectelor

Pentru OS 3.1. nu există plafoane valorice privind dimensiunea proiectelor.

Valoarea proiectelor noi de dezvoltare a infrastructurii de deșeuri din cadrul OS 3.1 este estimată pe baza necesarului de investiții identificat la nivel de Plan Județean de Gestionare a Deșeurilor sau Master Plan județean/zonal.

### 1.8.2 Ratele de cofinanțare a proiectelor

Pentru proiectele finanţate prin Axa prioritară 3 – “Dezvoltarea infrastructurii de mediu în condiţii de management eficient al resurselor”, O.S. 3.1 (proiecte integrate noi de management al deșeurilor) se asigură finanţarea integrală a cheltuielilor eligibile astfel:

Pentru beneficiari autorități publice locale:

* **85% Fondul de Coeziune, 13% buget de stat şi 2% buget local**.

|  |  |
| --- | --- |
| Valoarea maximă a finanţării acordate pentru costurile totale eligibile | 98% (85% FC+ 13% buget de stat) |
| Contribuţia eligibilă minimă a beneficiarului | 2% |

Pentru beneficiari instituții centrale, finanțate de la bugetul de stat:

* **85% Fondul de Coeziune, 15% contribuția beneficiarului (buget de stat)**

|  |  |
| --- | --- |
| Valoarea maximă a finanţării acordate pentru costurile totale eligibile (necesar de finanțare) | 85% (FC) |
| Contribuţia eligibilă minimă a beneficiarului (buget de stat) | 15% (buget de stat) |

În conformitate cu regulile specifice proiectelor generatoare de venituri, această structură de finanţare menționată se aplică necesarului de finanţare (funding-gap) calculat pe baza rezultatelor analizei cost-beneficiu, diferenţa (non-funding gap) până la incidenţa totalului de costuri eligibile urmând a fi suportată de către beneficiar. Rezultatele calculului necesarului de finanțare se regăsesc în secțiunea C.3 din cererea de finanțare (Anexa 1.1.).

## 1.9 Ajutor de stat

Operaţiunile privind managementul integrat al deșeurilor (Acțiunea A) și cele privind extinderea sistemului de colectare separată și sortare a deșeurilor municipale le nivelul sectoarelor municipiului *București* (Actiunea de tip C.2) intră sub incidența reglementărilor privind Serviciul Economic de Interes General conform *Deciziei Comisiei din 20 decembrie 2011 privind aplicarea articolului 106 alineatul (2) din Tratatul privind funcționarea Uniunii Europene în cazul ajutoarelor de stat sub formă de compensații pentru obligația de serviciu public acordate anumitor întreprinderi cărora le-a fost încredințată prestarea unui serviciu de interes economic general (2012/21/UE)* – Decizia SIEG, fără a reprezenta ajutor de stat, fiind îndeplinite criteriile Altmark.

În concluzie, în cazul proiectelor de investiții finanțate în cadrul AP3, OS.3.1 aprobate în cadrul POIM, respectiv a proiectelor integrate/individuale de management al deşeurilor la nivel de judeţ/sector, al căror Beneficiar sunt autoritățile publice locale, **iar delegarea serviciului de operare va fi efectuată prin procedura de achiziție publică, nu se creează avantaje respectivului agent economic**.

În cazul acțiunii de tip B, finanțarea implică activități destinate întăririi capacității administrative a unor instituții publice vizând exercitarea autorității publice și nu implică activități economice, prin urmare nu intră sub incidența ajutorului de stat.

În cazul proiectelor noi eligibile, beneficiarii vor prezenta o analiză asupra modului în care sunt respectate prevederile de ajutor de stat privind operarea ulterioară a infrastructurii, respectiv respectarea prevederilor *Deciziei Comisiei din 20 decembrie 2011 privind aplicarea articolului 106 alineatul (2) din Tratatul privind funcționarea Uniunii Europene în cazul ajutoarelor de stat sub formă de compensații pentru obligația de serviciu public acordate anumitor întreprinderi cărora le-a fost încredințată prestarea unui serviciu de interes economic general (2012/21/UE)* – Decizia SIEG, respectiv angajament privind delegarea operării infrastructurii prin licitație în baza legii, în condițiile menționate de Decizie.

Orice altă opțiune decât licitarea operării infrastructurii, va fi însoțită de confirmarea din partea Consliului Concurenței care să precizeze una dintre următoarele opțiuni:

* proiectul nu intră sub incidența ajutorului de stat;
* proiectul intră sub incidența ajutorului de stat în conformitate cu legislația aplicabilă (se va preciza care este legislația aplicabilă) și confirmarea faptului că proiectul este conform cu prevederile menționate;
* proiectul intră sub incidența ajutorului de stat în conformitate cu legislația aplicabilă (se va preciza care este legislația aplicabilă) și etapele ce trebuie parcurse pentru ca proiectul să fie conform cu legislația aplicabilă, în cazul în care acestea intră în sarcina furnizorului de ajutor de stat (respectiv a AM).

În ceea ce privește proiectul de tip C.1, analiza ajutorului de stat se stabilește individual în etapa de pregătire a proiectului cu ajutorul autorităților responsabile. În cazul în care este necesară notificarea ajutorului la Comisia Europeană, proiectul poate fi aprobat doar după emiterea Deciziei de către COM.

În ceea ce privește proiectele de tip D și F, având în vedere că **beneficiarii finanțării sunt autorităţi publice centrale,** **sprijinul acordat pentru închiderea depozitelor de deșeuri industriale/ municipale nu reprezintă ajutor de stat,** dacă sunt îndeplinire următoarele condiții:

* ***Nu mai există/ nu poate fi identificată persoana fizică sau juridică răspunzătoare pentru daunele aduse mediului*** în temeiul legislației aplicabile în fiecare stat membru, fără a se aduce atingere normelor Uniunii în acest domeniu — în special Directivei 2004/35/CE a Parlamentului European și a Consiliului din 21 aprilie 2004 privind răspunderea pentru mediul înconjurător în legătură cu prevenirea și repararea daunelor aduse mediului (2), astfel cum a fost modificată prin Directiva 2006/21/CE a Parlamentului European și a Consiliului din 15 martie 2006 privind gestionarea deșeurilor din industriile extractive (3), Directivei 2009/31/CE a Parlamentului European și a Consiliului din 23 aprilie 2009 privind stocarea geologică a dioxidului de carbon și de modificare a Directivei 85/337/CEE a Consiliului, precum și a Directivelor 2000/60/CE, 2001/80/CE, 2004/35/CE, 2006/12/CE, 2008/1/CE ale Parlamentului European și ale Consiliului și a Regulamentului (CE) nr. 1013/2006 (4) și Directivei 2013/30/UE a Parlamentului European și a Consiliului din 12 iunie 2013 privind siguranța operațiunilor petroliere și gaziere offshore și de modificare a Directivei 2004/35/CE (5)
* ***În cazul în care persoana responsabilă în temeiul legislației aplicabile nu poate suporta costurile (să se poată demonstra cu argumente solide că aceasta nu poate susține lucrările din fonduri proprii)***, autoritatea responsabilă cu lucrările de reabilitare sau de închidere a depozitului de deșeuri industriale/ municipale poate primi sprijin financiar conform prezentului ghid al solicitantului. Pentru a stabili dacă persoana responsabilă nu poate suporta costurile aceasta trebuie să fie în situația în care a fost deja lichidată sau se află în procedură de faliment având ca obiectiv lichidarea, insolvența nefiind suficientă pentru respectarea principiului poluatorul plătește.

***De asemenea, sprijinul acordat pentru închiderea depozitelor de deșeuri industriale/ municipale nu reprezintă ajutor de stat dacă terenul aferent investiției se află în proprietate publică. În caz contrar, se demonstrează că obligația închiderii depozitelor revine statului / unei autorități publice.*** *O situație specială o reprezintă cazul în care obligațiile de mediu au fost preluate de stat înainte de data aderării României la Uniunea Europeană, deoarece orice eventual ajutor acordat înainte de 31 decembrie 2006, în cadrul acestui proces de reparare a daunelor aduse mediului, reprezintă ajutor acodat înainte de aderare, care nu mai este aplicabil după această dată, asupra căruia Comisia Europeană nu se pronunță, cu excepția situațiilor în care măsura este modificată după data de 1 ianuarie 2007.*

***De asemenea, condițiile de mai sus trebuie respectate și în cazul închiderii de depozite de deșeuri municipale neconforme care sunt incluse în proiecte de tip A.***

În cazul în care perioada de monitorizare postînchidere stabilită de autoritățile de reglementare este mai mică decât cea impusă de prevederile legale aplicabile, beneficiarul va prezenta o analiză asupra modului în care este îndeplinit principiul poluatorul plătește, conform elementelor prezentate mai sus, precum și ***descrierea modului în care terenul va fi utilizat ulterior,*** respectiv doar pentru interes public (de către autoritățile publice) sau prin concesionare / licitarea utilizării, în vederea obținerii celui mai bun preț pentru utilizarea sa.

# Capitolul 2. Reguli pentru acordarea finanțării

## 2.1 Eligibilitatea solicitantului/partenerilor

**Solicitanții trebuie să îndeplinească următoarele condiții de natură instituţională, legală şi financiară:**

1. Se încadrează în categoria beneficiarilor eligibili conform Programului Operațional Infrastructură Mare, respectiv în ghidul solicitantului OS 3.1, în funcție de acțiunile finanțabile și de tipurile de proiecte;

* *Se probează prin documente care atestă constituirea legală a solicitantului/partenerului, actul constitutiv/actul normativ de înfiinţare/hotărârii judecătorești de dobândire a personalităţii juridice/Registrul Asociaţiilor şi Fundaţiilor, alte documente de înfiinţare relevante; pentru Asociaţiile de Dezvoltare Intercomunitară se probează prin documente care atestă constituirea Solicitantului (HCJ şi/ sau HCL privind constituirea ADI, certificat de înregistrare la Registrul Asociaţiilor şi Fundaţiilor, statut şi act constitutiv, contract de asociere)*

1. Solicitantul nu se încadrează într-una din situaţiile de mai jos:
   * + 1. este în incapacitate de plată/ în stare de insolvenţă, conform Ordonanței de Urgență a Guvernului nr. 46/2013privind criza financiară și insolvența unităților administrative teritoriale, respective conform Legi nr.85/2014 privind procedurile de prevenire a insolvenței şi de insolvență, cu modificările și completările ulterioare, după caz;
       2. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau activităţile sale comerciale sunt suspendate ori fac obiectul unui aranjament cu creditorii;
       3. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, și bugetului local în conformitate cu prevederile legale în vigoare în România;
       4. a suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forţă de res judicata;
       5. a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;

* *Se probează prin Declarația de Eligibilitate (Anexa 4a)*

1. Reprezentatul legal al solicitantului/membrii UIP nu se află în situația unui conflict de interese, astfel cum este definit în legislaţia naţională

* *Se probează prin Declarația privind conflictul de interese (Anexa 4c)*

1. Solicitantul demonstrează capacitate de implementare (tehnică și administrativă), prin documentele privind Unitatea de Implementare a Proiectului anexate

* *Probează cu Decizia privind înfiinţarea/extinderea componenței UIP și CV-urile membrilor UIP și fișele de post*

1. Solicitantul demonstrează capacitatea și asigurarea cofinanțării proiectului

* *Se probează prin scrisori de intenţie de la bănci comerciale privind interesul de a cofinanţa proiectul, HCGMB/HCJ/HCL din care să reiasă asigurarea cofinanţării aferente bugetelor locale (cheltuieli eligibile și neeligibile)*
* *Bugetul aprobat al instituției publice care cofinanțează proiectul sau demararea procedurilor de includere în buget (pentru categoria B, D și F; inclusiv pentru categoria E în cazul instituțiilor publice la nivel central)*
* *Declarația de angajament*

1. Solicitantul își ia angajamentul (proiecte noi aferente categoriilor A și C) privind delegarea gestiunii serviciilor pentru activitățile de colectare, transport, prelucrare și depozitare a deșeurilor precum și pentru operarea investițiilor din cadrul proiectului prin procedura licitației publice conform prevederilor legale

* *Declarație pe proprie răspundere*

***Pentru proiectele de tip B și E, unde pot exista proiecte depuse în parteneriat, condițiile de natură instituţională, legală şi financiară aplicate solicitantului sunt valabile și partenerului.***

## 

## 2.2 Eligibilitatea proiectului

### 2.2.1 Reguli de eligibilitate pentru proiectele noi de investiții

|  |  |
| --- | --- |
| **A.** | Proiecte noi integrate/ individuale de consolidarea şi extinderea sistemelor integrate de management al deşeurilor, cu respectarea ierarhiei deşeurilor |
| **C.** | Implementarea unui sistem integrat de management al deşeurilor la nivelul municipiului Bucureşti |
| **D.** | Proiecte de închidere a depozitelor neconforme de deșeuri industriale periculoase și nepericuloase |
| **F.** | Proiecte de închidere a depozitelor neconforme de deșeuri municipale (neincluse în proiectele de management integrat ale deșeurilor la nivel județean) |

Pentru a fi eligibile, proiectele promovate în cadrul OS 3.1, pentru acțiunile de tip A, C, D și F trebuie să îndeplinească următoarele condiții:

1. Proiectul se încadrează în categoriile de acțiuni finanțabile menţionate în POIM și în categoriile de proiecte menționate în Ghidul Solicitantului, corespunzătoare AP 3, OS 3.1, iar perioada de implementare a proiectului se încadrează în perioada de eligibilitate a cheltuielilor *(între 01.01.2014 şi 31.12.2023)*.

* *Se probează prin secțiunea B.3.1. și H din Cererea de finanțare*

1. Proiectul se află pe lista proiectelor majore din cadrul POIM (după caz)

* *Se probează prin secțiunea B.1.1. din Cererea de finanțare și Tabelul 27 din POIM*

1. (*pentru acțiunile de tip A și C)* Obiectivele proiectului trebuie să fie în concordanță cu acțiunile obiectivului specific 3.1. și cu activitățile eligibile prezentate în Secțiunea 1.3.2. din prezentul ghid, și cu Planul Național de Gestiune a Deșeurilor și planurile județene de gestionare a deșeurilor și planul de gestionare a deșeurilor pentru municipiul București pentru proiectele dezvoltate la nivelul Municipiului București și în cazul proiectelor noi care nu au fost pregătite în perioada 2007-2013 și care sunt definite după elaborarea PNGD;

* *Se probează prin secțiunea B.3.1., B.4 din Cererea de finanțare, și Planul Județean pentru Gestionarea Deșeurilor/Master Planul Județean actualizat și aprobat, Harta de localizare a proiectului*

1. Pentru proiecte de tip D și F obiectul investiției este un depozit neconform de deșeuri industriale/ municipale în conformitate cu Hotărârea de Guvern nr. 349/2005 privind depozitarea deșeurilor, cu modificările și completările ulterioare:

* Se probeaza prin Declaratie din partea autorității de mediu competente / bilantul de mediu, după caz
* Orice alt document care demonstreaza necesitatea închiderii depozitului.

1. Activităţile proiectului nu au fost finanţate în ultimii 5 ani şi nu sunt finanţate în prezent din alte fonduri publice, altele decât ale solicitantului

* *Se probează prin Declarația de eligibilitatea a solicitantului*

1. Proiectul respectă condiționalitățile incluse în proiectul corespondent finanțat în perioada 2007-2013, asumate de către Beneficiar până la data de depunerii proiectului (dacă e cazul, pentru proiectele de tip A.2)

* *Se probează prin declarație pe proprie răspundere a beneficiarului privind respectarea condiționalităților aferente proiectului finanțat din POS Mediu 2007-2013*

1. Bugetul proiectului respectă indicațiile privind legislație privind eligibilitatea cheltuielilor

* *Se probează prin secțiunea C și G din Cererea de finanțare și Anexa 5 a prezentului Ghid*

1. Imobilele pe care se vor construi/extinde noile investiții (depozit, stații de transfer, instalații de tratare mecano-biologice, etc.)/ închidere depozite sunt puse la dispoziția proiectului. În acest sens se va demonstra dreptul de proprietate/ concesiune/ superficie/dreptul de administrare asupra imobilului (teren și/sau clădire) unde se face investiția, pe o perioadă de cinci ani de la data previzionată pentru efectuarea plății finale în cadrul proiectului. Contractul de concesiune trebuie să se afle în perioada de valabilitate la momentul încheierii contractului de finanțare.

Unde dreptul de proprietate nu este obligatoriu se va prezenta acordul proprietarilor asupra terenurilor private unde accesul se face conform prevederilor Codului civil.

În plus, imobilul (teren și/sau clădiri):

* 1. Este liber de orice sarcini în sensul că nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului;
  2. Nu face obiectul unor litigii în curs de soluţionare la instanţele judecătoreşti cu privire la situaţia juridică a imobilului, având ca obiect contestarea dreptului invocat de solicitant pentru realizarea proiectului în conformitate cu criteriul de eligibilitate aferent;
  3. Nu face obiectul revendicărilor potrivit unor legi speciale în materie sau dreptului comun.

*Se probează prin:*

* *Declarații pe proprie răspundere din partea solicitantului, privind disponibilitatea terenurilor pe care se vor construi/extinde noile investiţii (depozit, stații de transfer, instalații de tratare mecano-biologice, etc.)* */ închidere depozite,* *care să facă dovada că acestea aparţin domeniului public al autorităţilor publice locale (AL)/ autorității publice la momentul depunerii cererii de finanțare; în cazul în care terenul/construcţia nu se află în proprietatea/concesiunea/superficia/ administrarea solicitantului la momentul depunerii cererii de finanțare, declaraţia va fi însoţită de act doveditor privind iniţierea procedurii de obţinerea a dreptului de proprietate/utilizare/precontract care să ateste intenția de dobândire a dreptului până la sau condiționat de aprobarea proiectului*
* *Declarație pe proprie răspundere din partea solicitantului prin care se menţionează faptul că nu au fost depuse cereri de retrocedare, în conformitate cu legislaţia în vigoare şi că nu există litigii cu privire la stabilirea şi delimitarea proprietăţii (la depunerea cererii de finanțare)*
* *Plan de amplasament pentru imobilele pe care se propune a se realiza investiţia în cadrul proiectului(la depunerea cererii de finanțare)*
* *Acordul proprietarilor privind dreptul de acces asupra terenurilor (la contractare)*
* *Oricare dintre actele admise de lege - copie act de proprietate / contract de superficie/ contract de concesiune pe durata proiectului şi durata de sustenabilitate a proiectului etc. (la contractare)*
* *Hotărâri de Consiliul Județean/Hotărâri de Consiliu Local privind disponibilitatea terenurilor (la contractare)* *sau, în mod excepțional într-un termen de maxim 12 luni de la semnarea contractului de finanțare atunci când autoritățile locale nu au adoptat hotărârile corespunzătoare până la semnarea contracului din motive obiective, cum ar fi, dar fără a se limita la, imposibilitatea identificării cu acuratețe a suprafețelor necesare investiției datorată lipsei cadastrului unității administrativ-teritoriale, adoptarea este condiționată de emiterea unor avize/acorduri de către terțe părți, dizolvarea consiliului local.*

**Notă. În acestă situație, contractul de finanțare va include clauze corespunzătoare prin care rambursarea sumelor reprezentând lucrări/servicii aferente investițiilor ce ar urma să se realizeze pe terenurile afectate va fi suspendată până la depunerea hotărârilor de Consiliu Local.**

* *Hotărâre de Guvern privind apartenența imobilelor aferente proiectului la proprietatea publică și/sau extras Carte Funciară (la interval de șase luni de la semnarea contractului de finanțare) respectiv 18 luni, în condițiile aplicării tezei a doua din paragraful de mai sus;*

1. Activitățile derulate în cadrul proiectului respectă legislaţia naţională/comunitară și regulile în domeniul egalităţii de şanse, dezvoltării durabile, achiziţiilor publice (inclusiv dacă sunt incluse activităţi care au fost demarate anterior depunerii proiectului), informării şi publicităţii şi ajutorului de stat:

* *Se probează prin declarația de eligibilitate*
* *Se probează prin secțiunea B.3.1., C.2, H din Cererea de finanțare*
* *Secțiunea principii orizontale*
* *Analiza prinvind ajutorul de stat din Analiza instituțională*
* *Adresă de la Consiliul Concurenței privind conformitatea cu regulile de ajutor de stat (conform celor menționate la secțiunea 1.9)*

1. Proiectul include descrierea clară a legăturii cu alte finanțări sau alte proiecte finanțate din fonduri comunitare sau naționale

* *Se probează prin declarația de eligibilitate*
* *Se probează prin secțiunea G din Cererea de finanțare și Finanțările anterioare/solicitate*

1. Dacă proiectul conţine investiţii realizate înainte de depunerea cererii de finanţare, acestea au fost verificate din punct al legislaţiei în vigoare privind achiziţiile publice şi au fost formulate concluzii care permit acceptarea proiectului ca fiind eligibil cu sau fără condiţii.

* *Conform document elaborat de Serviciul de Achiziţii, vizând verificarea dosarului de achiziţie publică depus de către solicitant*

1. Nu sunt propuse spre finanțare operațiuni care au fost încheiate în mod fizic sau implementate integral la data deciziei de a investi și pentru care toate plățile aferente au fost efectuate iar contribuția publică relevantă a fost plătită beneficiarului

* *Se probează prin secțiunea H.1. Calendarul proiectului din Cererea de finanțare și Bugetul proiectului*

1. *(opțional)* În cazul în care proiectul este localizat în aria ITI, se va demonstra relevanța pentru Strategia ITI Delta Dunării *(* *această condiție este opțională pentru proiectele care îndeplinesc aceste condiții)*r

*Se probează prin Avizul de conformitate privind strategia ITI al Asociației de Dezvoltare Intercomunitară pentru ITI Delta Dunării*

### 2.2.2 Reguli privind eligibilitatea proiectelor de consolidare a capacității instuționale (B)/ sprijin pentru pregătirea portfoliului de proiecte (E)

|  |  |
| --- | --- |
| **B.** | Consolidarea capacităţii instituţionale a Ministerului Mediului, Apelor și Pădurilor pentru guvernanța în domeniul de management al deșeurilor (pentru sprijinirea implementării PNGD) precum și a instituțiilor publice cu responsabilități în domeniul managementului deșeurilor, în parteneriat cu Ministerul Mediului, Apelor și Pădurilor |
| **E.** | Sprijin pentru pregătirea portofoliului de proiecte aferent perioadei 2014-2020 și post 2020 (după caz). |

Pentru a fi eligibile, proiectele promovate în cadrul OS 3.1, pentru acțiunile de tip B și E, trebuie să îndeplinească următoarele condiții:

1. Proiectul se încadrează în categoriile de acțiuni finanțabile menţionate în POIM și în categoriile de proiecte menționate în Ghidul Solicitantului, corespunzătoare AP 3, OS 3.1, iar perioada de implementare a proiectului se încadrează în perioada de eligibilitate (între 01.01.2014 şi 31.12.2023).

* *Se probează prin secțiunile Obiectivele proiectului* *și Activități Previzionate din cererea de finanțare (Anexa 1.2)*

1. Scopul şi obiectivele proiectului trebuie să fie în concordanță cu acțiunile obiectivului specific 3.1. și cu activitățile eligibile prezentate în Secțiunea 2.2.3. din prezentul ghid

* *Se probează prin secțiunea Obiectivele proiectului* *și din Cererea de finanțare (Anexa 1.2)*

1. Activităţile proiectului nu au fost finanţate în ultimii 5 ani şi nu sunt finanţate în prezent din alte fonduri publice, altele decât ale solicitantului

* *Se probează prin Declarația de eligibilitatea a solicitantului și conform secțiunii Finanțări anterioare/solicitate*
* *AM POIM își rezervă dreptul de a verifica dubla finanțare cu alte instituții pentru a verifica coordonarea cu Programul de Reformă Structurale sau cu Programul Operațional de Capacitate Administrativă*

1. Bugetul proiectului respectă indicațiile privind încadrarea în categoriile de cheltuieli eligibile

* *Se probează prin secțiunea Buget din Cererea de finanțare*

1. Proiectul respectă legislaţia în domeniul egalităţii de şanse și politicii nediscriminatorii, dezvoltării durabile, achiziţiilor publice, informării şi publicităţii, ajutorului de stat (politici europene şi teme orizontale[[7]](#footnote-7))

* *Conform Declarației de eligibilitate a solicitantului și secțiunea Principii orizontale*

1. Proiectul include descrierea clară a legăturii cu alte finanțări sau alte proiecte finanțate din fonduri comunitare sau naționale

* *Se probează prin Declarația de eligibilitatea a solicitantului/partener și secțiunea Finanțări anterioare*

1. Dacă proiectul conţine activități realizate înainte de depunerea cererii de finanţare, acestea au fost verificate din punct al legislaţiei în vigoare privind achiziţiile publice şi au fost formulate concluzii care permit acceptarea proiectului ca fiind eligibil cu sau fără condiţii.

* *Conform document elaborat de Serviciul de Achiziţii, vizând verificarea dosarului de achiziţie publică depus de către solicitant*

### 2.2.3 Contribuția la ITI Delta Dunării

Pentru asigurarea contribuţiei la realizarea obiectivelor care contribuie la dezvoltarea integrată a Deltei Dunării, prin instrumentul Investiției Teritoriale Integrate (ITI), definite conform articolului nr. 36 din Regulamentul (UE) nr. 1303/2013), în cadrul OS 3.1., Solicitanții pot depune proiecte relevante ITI, fără o alocare predefinită în prezentul apel.

În vederea considerării proiectului ca fiind proiect ITI, se va avea în vedere aria geografică a ITI Deltei Dunării. Teritoriul ITI Delta Dunării este alcătuit din 38 Unitați Administrativ – Teritoriale (5 urbane și 33 rurale) și 2 consilii județene, după cum urmează:

* consiliile județene: Consiliul Județean Tulcea, Consiliul Județean Constanța
* orașe: Babadag, Isaccea, Măcin, Sulina, municipiul Tulcea
* comune:
* în județul Tulcea: Baia, Beștepe, C.A. Rosetti, Ceamurlia de Jos, Ceatalchioi, Chilia Veche, Crișan, Frecăței, Greci, Grindu, I.C. Brătianu, Jijila, Jurilovca, Luncavița, Mihail Kogălniceanu, Mahmudia, Maliuc, Mihai Bravu, Murighiol, Niculițel, Nufăru, Pardina, Sarichioi, Sfântu Gheorghe, Slava Cercheză, Smârdan, Somova, Văcăreni, Valea Nucarilor
* în județul Constanța: Corbu, Istria, Mihai Viteazu, Săcele

## 2.3 Eligibilitatea cheltuielilor

**Baza legală:**

Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020;

Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;

Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012

Regulamentul (UE) nr. 1300/2013 al Parlamentului European și al Consiliului din 17 decembrie 2013 privind Fondul de Coeziune și de abrogare a Regulamentului (CE) nr. 1084/2006,

Hotărârea nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020

Legislatia nationala si europeană în vigoare la data semnării contractului de finanțare;

Instrucțiunile AM, pentru contractele de finanțare semnate după data (publicării) acestora

Pentru a fi eligibile în vederea finanţării prin POIM, toate cheltuielile trebuie să fie defalcate în bugetul cererii de finanțare, să respecte prevederile Hotărârii Guvernului nr. 399/2015, să corespundă obiectivelor POIM şi să fie incluse în Cererea de finanţare aprobată.

Pentru a fi rambursată, o cheltuială trebuie să îndeplinească în mod cumulativ următoarele condiţii, conform HG nr. 399/2015, cu modificările și completările ulterioare:

1. să fie angajată de către beneficiar şi plătită de acesta în condiţiile legii între 1 ianuarie 2014 şi 31 decembrie 2023;
2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1303/2013;
3. să fie în conformitate cu prevederile programului;
4. să fie în conformitate cu contractul/decizia/ordinul de finanţare, încheiat între autoritatea de management şi beneficiar, cu respectarea art. 65 alin. (11), art. 70, art. 71, art. 125 alin. (1) şi art. 140 din Regulamentul (UE) nr. 1303/2013;
5. să fie rezonabilă şi necesară realizării operaţiunii;
6. să respecte prevederile legislaţiei Uniunii Europene şi naţionale aplicabile;
7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1303/2013.

În plus, o cheltuială este eligibilă dacă:

* activitățile proiectului pentru care se rambursează cheltuiala nu au fost finanțate, în ultimii 5 ani înainte de data depunerii cererii de finanțare, din fonduri publice, altele decât fondurile proprii ale beneficiarului

Cheltuielile identificate de beneficiar vor fi încadrate pe categoriile de cheltuieli din Anexa 5.

În cadrul OS 3.1, nu sunt eligibile următoarele tipuri de cheltuieli (în conformitate cu prevederile Art. 13, lit. h) al HG nr. 399/2015:

* cheltuieli aferente contribuției în natură
* cheltuieli cu amortizarea
* cheltuieli cu achiziția imobilelor deja construite
* cheltuieli de leasing
* cheltuieli cu închirierea, altele decât cele prevăzute la cheltuielile generale de administrație
* cheltuieli cu achiziția de mijloace de transport pentru managementul proiectului.
* cheltuieli generale de administrație

**Prefinanțarea**

**Baza legală:**

* **Ordonanţa de urgenţă a guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare**

Prefinanțarea se acordă, în conformitate cu prevederile OUG nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare și ale HG nr. 93/2016 pentru aprobarea Normelor metodologice de aplicare a prevederilor OUG nr. 40/2015, cu modificările și completările ulterioare:

* din fonduri europene nerambursabile;
* Beneficiarilor / liderilor de parteneriat/ partenerilor, alții decât cei prevăzuți la art. 6 alin. 1 - 4 și 6 din OUG nr. 40/2015;
* în tranșe de maximum 10% din valoarea eligibilă a proiectului, fără depăşirea valorii totale eligibile a contractului de finanţare;
* cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor necheltuite din tranşa anterior acordată.

În cazul proiectelor implementate în parteneriat, liderul de parteneriat depune cererea de prefinanțare, iar autoritatea de management virează valoarea cheltuielilor solicitate în conturile liderului de parteneriat/ partenerilor care urmează să le utilizeze, conform contractului de finanțare și a prevederilor acordului de parteneriat care reprezintă partea integrantă a acestuia.

Beneficiarul/ liderul de parteneriat care a depus cerere de prefinanţare are obligaţia depunerii unei cereri de rambursare care să cuprindă cheltuielile efectuate din tranşa de prefinanţare acordată, în cuantum de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăşi durata contractului de finanţare. În cazul în care Beneficiarul/ liderul de parteneriat nu a depus cererea de rambursare în termenul prevăzut, acesta este obligat să justifice utilizarea prefinanţării, prin cereri de rambursare, înaintea depunerii unei alte cereri de prefinanţare.

În cazul proiectelor implementate în parteneriat, pentru care cererea de prefinanţare a inclus sume aferente activităţilor unuia sau mai multor parteneri, liderul de parteneriat poate solicita acordarea unei noi tranşe de prefinanţare care să cuprindă sume destinate exclusiv realizării activităţilor liderului de parteneriat/ partenerului /partenerilor pentru care au fost deja depuse una sau mai multe cereri de rambursare prin care se justifică tranşa anterioară de prefinanţare, în cuantum de minimum 50% din valoare acordată pentru activităţile acestora.

Beneficiarii/ liderii de parteneriat/ partenerii au obligaţia restituirii integrale/ parţiale a prefinanţării acordate, în cazul în care aceştia nu justifică prin cereri de rambursare utilizarea corespunzătoare, conform prevederilor contractelor de finanţare şi a normelor metodologice la OUG nr. 40/2015.

Prin excepţie, sumele acordate ca prefinanţare operatorilor regionali, astfel cum sunt definiţi la art. 2 lit. h) din Legea nr. 51/2006, republicată, cu modificările şi completările ulterioare, se deduc prin aplicarea unui procent la valoarea cererilor de rambursare/ plată transmise de aceştia, până la cererea de rambursare finală, conform prevederilor contractelor de finanţare şi a normelor metodologice la OUG nr. 40/2015.

Beneficiarii/ liderii de parteneriat/ partenerii care au primit prefinanţare pot justifica utilizarea acesteia prin cheltuieli eligibile cuprinse în cereri de rambursare, depuse conform termenelor prevăzute în legislaţia naţională în vigoare, aferente atât fondurilor externe nerambursabile, cât şi cofinanţării de la bugetul de stat.

Ȋn cazul în care autoritatea de management autorizează cheltuieli eligibile cuprinse în cererile de rambursare care justifică utilizarea prefinanțării acordate, cheltuieli aferente fondurilor externe nerambursabile şi cofinanţării de la bugetul de stat, contravaloarea acestora se deduce din valoarea prefinanţării, iar sumele respective nu se mai cuvin a fi rambursate beneficiarilor/ liderilor de parteneriat/partenerilor, după caz.

Autorităţile de management notifică beneficiarii/ liderii de parteneriat/ partenerii cu privire la obligaţia restituirii sumelor aferente prefinanțării acordate și nejustificate. În cazul în care beneficiarii nu restituie autorităţilor de management sumele respective, în termen de 15 zile de la data comunicării notificării, acestea emit decizii de recuperare a prefinanţării, prin care se individualizează sumele de restituit, exprimate în moneda naţională. Decizia constituie titlu de creanţă şi cuprinde elementele actului administrativ fiscal prevăzute de Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare.

În titlul de creanţă se indică şi contul în care beneficiarul trebuie să efectueze plata. Titlul de creanţă se transmite debitorului în termen de 5 zile lucrătoare de la data emiterii. Împotriva titlului de creanţă se poate formula contestaţie în termen de 30 de zile de la data comunicării, care se depune la autoritatea publică emitentă a titlului de creanţă contestat şi nu este supusă taxelor de timbru. Introducerea contestaţiei nu suspendă executarea titlului de creanţă. Debitorii au obligaţia efectuării plăţii sumelor stabilite prin decizia de recuperare a prefinanţării, în termen de 30 de zile de la data comunicării acesteia.

Titlul de creanţă constituie titlu executoriu la împlinirea acestui termen. Debitorul datorează pentru neachitarea la termen a obligaţiilor stabilite prin titlul de creanţă o dobândă care se calculează prin aplicarea ratei dobânzii datorate la soldul rămas de plată din contravaloarea în lei a sumelor aferente prefinanțării acordate și nejustificate, din prima zi de după expirarea termenului de plată stabilit, până la data stingerii acesteia. Rata dobânzii datorate este rata dobânzii de politică monetară a Băncii Naţionale a României în vigoare la data comunicării deciziei de recuperare a prefinanţării.

În cazul nerecuperării sumelor stabilite, la expirarea termenului de 30 de zile de la data comunicării deciziei de recuperare a prefinanţării, autorităţile de management comunică titlurile executorii împreună cu dovada comunicării acestora organelor fiscale competente din subordinea Agenţiei Naţionale de Administrare Fiscală, care vor efectua procedura de executare silită, precum şi procedura de compensare potrivit titlului VIII din Ordonanţa Guvernului nr. 92/2003, republicată, cu modificările şi completările ulterioare.

***Prevederi privind TVA***

**Baza legală:**

* HG nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificările și completările ulterioare

Pentru a fi eligibilă, cheltuiala cu taxa pe valoarea adăugată trebuie să fie aferentă unor cheltuieli eligibile efectuate în cadrul proiectelor finanţate din fonduri.

Cheltuiala cu taxa pe valoarea adăugată este eligibilă dacă este nerecuperabilă, potrivit legii, cu respectarea prevederilor art. 69 alin. (3) lit. c) din Regulamentul (UE) nr. 1303/2013.

Implementarea financiară a proiectului

**Baza legală:**

* **Ordonanţa de urgenţă a guvernului nr. 40/2015 privind gestionarea financiară a fondurilor europene pentru perioada de programare 2014-2020**

Implementarea financiară se face prin mecanismul rambursării cheluielilor efectuate sau prin cel al decontării cererilor de plată așa cum prevede OUG 40/2015, cu modificările și completările ulterioare. Obligaţiile beneficiarului şi ale AM referitor la plăţi sunt detaliate în conţinutul contractului de finanţare.

* **Mecanismul rambursării cheltuielilor efectuate**

Implică transmiterea de către beneficiari a unor cereri de rambursare în care sunt solicitate la rambursare cheltuieli care au fost efectate și pentru care sunt atașate dovezi ale efectuării cheltuielilor.

Beneficiarii/ liderii de parteneriat au obligaţia de a depune la autoritatea de management cereri de rambursare pentru cheltuielile efectuate care nu au fost incluse în cereri de rambursare aferente unor cereri de plată sau a unor cereri de rambursare aferente unor cereri de prefinanțare, în termen de maxim 3 luni de la efectuarea acestora, cu excepţia primei cereri de rambursare care poate cuprinde şi cheltuieli efectuate înainte de semnarea contractului de finanţare.

În termen de maximum 20 de zile lucrătoare de la data depunerii de către beneficiar/ lider de parteneriat la autoritatea de management (direcțiile teritoriale), a cererii de rambursare întocmite conform contractului de finanţare, autoritatea de management autorizează cheltuielile eligibile cuprinse în cererea de rambursare și efectuează plata sumelor autorizate în termen de 3 zile lucrătoare de la momentul de la care autoritatea de management dispune de resurse în conturile sale. După efectuarea plății, autoritatea de management notifică beneficiarilor/ liderilor de parteneriat plata aferentă cheltuielilor autorizate din cererea de rambursare.

Pentru depunerea de către beneficiar/ liderul de parteneriat a unor documente adiţionale sau clarificări solicitate de autoritatea de management, termenul de 20 de zile lucrătoare poate fi întrerupt fără ca perioadele de întrerupere cumulate să depăşească 10 zile lucrătoare.

În cazul aplicării unor reduceri procentuale de către autorităţile de management în conformitate cu art. 6 alin. (3) din OUG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/ sau a fondurilor publice naţionale aferente acestora, notificarea beneficiarilor/ liderilor de parteneriat privind plata cheltuielilor aferente autorizate se va realiza în termen de maximum 10 zile lucrătoare de la efectuarea plăţii.

În cazul ultimei cereri de rambursare depuse de beneficiar/ liderul de parteneriat în cadrul proiectului, termenul de 20 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plăţii finale, dar nu mai mult de 90 de zile.

Nedepunerea de către beneficiar/ liderul de parteneriat a documentelor sau clarificărilor solicitate în termenul prevăzut în contractul de finanțare atrage respingerea, parţială sau totală, după caz, a cererii de rambursare.

Pentru proiectele implementate în parteneriat, liderul de parteneriat depune cererea de rambursare, iar Autoritatea de management virează, după efectuarea verificărilor, valoarea cheltuielilor rambursabile în conturile liderilor de parteneriat/ partenerilor care le-au efectuat, fără a aduce atingere contractului de finanțare și a prevederilor acordului de parteneriat, partea integrantă a acestuia/ acesteia.

* **Mecanismul decontării cererilor de plată**

Se aplică beneficiarilor de proiecte finanțate din fonduri europene, alţii decât cei prevăzuţi la art. 6 alin. (1) - (4) şi (6) din OUG nr. 40/2015 privind gestionarea financiară a fondurilor europene pentru perioada de programare 2014-2020.

După primirea facturilor pentru livrarea bunurilor/ prestarea serviciilor/ execuţia lucrărilor recepţionate, acceptate la plată, a facturilor de avans în conformitate cu clauzele prevăzute în contractele de achiziţii aferente proiectelor implementate, acceptate la plată, a statelor privind plata salariilor, a statelor/centralizatoarelor pentru acordarea burselor, subvenţiilor, premiilor şi onorariilor, beneficiarul depune cererea de plată şi documentele justificative aferente acesteia.

Pentru proiectele implementate în parteneriat, liderul de parteneriat depune cererea de plată iar autoritatea de management virează, după efectuarea verificărilor, valoarea cheltuielilor rambursabile în conturile liderului de parteneriat/ partenerilor care le-au angajat, fără a aduce atingere contractului de finanțare și a prevederilor acordului de parteneriat, partea integrantă a acestuia.

Beneficiarii/ liderii de parteneriat/ partenerii, alții decât cei prevăzuți la art. 6 și 7 din OUG nr. 40/2015, au obligația de a achita integral contribuția proprie aferentă cheltuielilor eligibile incluse în documentele anexate cererii de plată.

În termen de maximum 20 de zile lucrătoare de la data depunerii de către beneficiar/ liderul de parteneriat a cererii de plată cu respectarea prevederilor art. 20, alin. (2) și (4) din OUG nr. 40/2015, autoritatea de management efectuează verificarea cererii de plată. După efectuarea verificărilor Autoritatea de management virează beneficiarului/ liderului de parteneriat/ partenerului valoarea cheltuielilor rambursabile, în termen de 3 zile lucrătoare de la momentul de la care aceasta dispune de resurse în conturile sale, într-un cont distinct de disponibil deschis pe numele beneficiarilor/ liderii de parteneriat/ partenerilor la unităţile teritoriale ale Trezoreriei Statului. În ziua următoare virării, autoritatea de management transmite beneficiarilor/ liderilor de parteneriat o notificare, întocmită distinct pentru fiecare dintre aceștia.

Pentru depunerea de către beneficiar/ liderul de parteneriat a unor documente adiţionale sau clarificări solicitate de autoritatea de management, termenul de 20 de zile lucrătoare prevăzut la art. 20, alin. (5) din OUG nr. 40/2015 poate fi întrerupt fără ca perioadele de întrerupere cumulate să depăşească 10 zile lucrătoare.

***Sumele primite de beneficiar/ lider de parteneriat/parteneri în baza cererilor de plată nu pot fi utilizate pentru o altă destinație decât cea pentru care au fost acordate.***

În termen de maximum 10 zile lucrătoare de la data încasării sumelor virate de către Autoritatea de Management conform art. 20, alin. (5), beneficiarii au obligaţia de a depune cererea de rambursare aferentă cererii de plată la Autoritatea de management, în care sunt incluse sumele din facturile decontate prin cererea de plată. În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect în care sunt incluse sumele din facturile decontate prin cererea de plată atât liderului cât și partenerului/ partenerilor.

Beneficiarii/ liderii de parteneriat/ partenerii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

Nerespectarea prevederilor alin. (8), art 20 din OUG nr. 40/2015 de către beneficiari/ lideri de parteneriat constituie încălcarea contractului de finanţare, autoritatea de management putând decide rezilierea acestuia.

***Proiecte generatoare de venituri***

Proiectele generatoare de venituri au ca baza legală prevederile art. 61 din Regulamentul General nr. 1303/2013 stabilind prevederile generale privind Fondul European pentru Dezvoltare Regională, Fondul Social European şi Fondul de Coeziune, Fondul European Agricol pentru Dezvoltare Rurală și Fondul European pentru Pescuit și Afaceri Maritime, cu modificările aprobate prin Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012

Conform prevederilor art. 61 alin. 1 din Regulamentul General nr. 1303/2013 “venituri nete” înseamnă intrările de numerar plătite direct de utilizatori pentru bunurile sau serviciile oferite în cadrul operațiunii, cum ar fi taxele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plățile pentru servicii minus eventualele costuri de funcționare și de înlocuire a echipamentelor cu durată scurtă de viață suportate pe parcursul perioadei corespunzătoare. Economiile la costurile de funcționare generate de operațiune, cu excepția economiilor la costurile care decurg din punerea în aplicare a măsurilor de eficiență energetică, se tratează drept venituri nete, cu excepția cazului în care sunt compensate de o reducere egală a subvențiilor de funcționare.

Cheltuielile eligibile ale operațiunii care urmează a fi cofinanțată din resursele fondurilor ESI se reduc în prealabil în funcție de potențialul operațiunii de a genera venituri nete pe parcursul unei perioade de referință specifice care acoperă atât implementarea operațiunii, cât și perioada ulterioară finalizării acesteia.

Principiul proiectelor generatoare de venituri se aplică doar proiectelor de peste 1.000.000 euro.

Metoda de calculare a venitului net actualizat al operaţiunilor generatoare de venituri nete se va face potrivit articolului 15 din Regulamentul Delegat (UE) Nr. 480/2014 al Comisiei din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime.

În scopul aplicării metodei menționate la articolul 61 din Regulamentul (UE) nr. 1303/2013, venitul net actualizat al operațiunii se calculează prin deducerea costurilor actualizate din veniturile actualizate și, dacă este cazul, prin adăugarea valorii reziduale a investiției.

Venitul net actualizat al unei operațiuni se calculează pe o perioadă de referință specifică aplicabilă sectorului operațiunii respective. Perioada de referință include perioada de implementare a operațiunii.

Veniturile și costurile se determină prin aplicarea metodei incrementale bazate pe o comparație între veniturile și costurile din scenariul cu noua investiție și veniturile și costurile din scenariul fără noua investiție. În cazul în care o operațiune constă într-un activ nou, veniturile și costurile sunt cele ale noii investiții.

În cazul în care taxa pe valoarea adăugată nu este un cost eligibil în conformitate cu articolul 69 alineatul (3) litera (c) din Regulamentul (UE) nr. 1303/2013, calculul venitului net actualizat se bazează pe cifre care exclud taxa pe valoarea adăugată.

**Notă:**

**În cazul modificării actelor normative menționate mai sus, prevederile acestora vor prevala în fața aspectelor explicitate în prezentul ghid, fără a fi necesară modificarea ghidului solicitantului.**

# Capitolul 3. Completarea cererii de finanțare

Pentru a propune un proiect în vederea finanţării, solicitantul trebuie să completeze o **Cerere de finanţare**. Elaborarea Cererii de Finanțare se va face conform modelului din Anexa nr. 1. Aceasta se va transmite prin sistemul informatic MySMIS 2014, împreună cu toate anexele solicitate. În cazul în care MySMIS 2014 nu este disponibil, se vor urma indicațiile ce vor fi postate pe site-ul www.fonduri-ue.ro.

Atât pentru proiectele majore cât şi pentru cele non-majore de infrastructură, prevăzute la **acțiunile A, C ,D și F** , se va utiliza un singur format de Cerere de finanţare, prezentat în Anexa 1. Pentru un proiect major (mai mare de 50 milioane euro costuri eligibile), solicitantul trebuie să completeze în totalitate **Cererea de finanţare** (însoţită de anexele aferente), iar pentru proiectele mai mici de 50 milioane Euro (non-majore) formatul standard al Cererii de finanţare va fi adaptat de către solicitant, în funcţie de specificitatea proiectului luând în considerare cerinţele descrise mai jos.

Pentru proiectele majore, solicitantul va întocmi Cererea de finanţare şi toate anexele acesteia, conform Anexei 1.1, ca regula, în limba engleză (aceasta urmând a fi tradusă ulterior în limba română), iar pentru proiectele nemajore Cererea de finanţare şi toate anexele acesteia vor fi întocmite ca regulă în limba română. Încărcarea cererii în MySMIS, respectiv transmiterea oficială a proiectului spre analiză și aprobare, se va face în limba română.

Proiectele preidentificate din cadrul OS 3.1 vor fi sprijinite de către AM POIM împreună cu JASPERS în procesul de pregătire, până când ating pragul de maturitate minim acceptabil pentru a fi promovate spre finanţare. Procesul de pregătire este un proces iterativ, care se finalizează prin acordul factorilor implicați asupra gradului de maturitate a proiectului. În cazul în care beneficiarii nu răspund la timp solicitărilor de clarificare transmise de AM POIM/JASPERS, AM POIM își rezervă dreptul de a diminua finanțarea solicitată sau chiar să elimine proiectul din lista propusă spre finanțare.

Pentru proiectele de tip B și E se va utiliza modelul de cerere de finanțare prevăzut în anexa 1.2. Formular pentru proiecte de sprijin.

Completarea Cererii de finanţare în mod clar şi coerent va facilita procesul de evaluare. În acest scop, este necesar ca solicitantul să furnizeze informaţiile într-o manieră concisă, dar completă, să prezinte date relevante pentru înţelegerea proiectului, acţiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

Anexele care sunt incomplete, ilizibile sau care nu sunt semnate şi datate vor duce la respingerea proiectului, acesta trebuind redepus.

## 3.1. Înregistrarea solicitantului în sistem

Depunerea proiectului reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul (UE) 679/2016 al Parlamentului European şi al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE. Datele cu caracter personal ale grupului țintă și, după caz, ale beneficiarilor finali ai proiectului nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

Înainte de demararea completării conținutului cererii de finanțare, solicitanții au obligația înregistrării în sistem, conform indicațiilor furnizate pe site-ul [www.fonduri-ue.ro](http://www.fonduri-ue.ro).

Odată cu înregistrarea solicitantului, este necesară completarea tuturor câmpurilor, întrucât informațiile din această secțiunea sunt esențiale pentru evaluarea eligibilității solicitantului sau pentru evaluarea tehnico-economică.

Astfel, la secțiunea solicitant se vor regăsi următoarele informații:

* Date de identificare (denumire, tip – se va selecta dintr-un nomenclator, caracterul de IMM, cod fiscal, cod CAEN principal – dacă o entitate nu are cod CAEN, îl va selecta pe cel mai apropiat de domeniul de activitate, nr. de înregistrare și registrul unde este înregistrată entitatea, data înființării, înregistrare în scop de TVA, entitate de drept publica sau nu)
* Reprezentant legal (funcție, nume, prenume, data nașterii, CNP, date de contact)
* Sediul social
* Date financiare:
  + conturi bancare
  + exerciții financiare (moneda, dată începere, dată de încheiere, număr mediu de salariați, cifră de afaceri, active totale, venituri totale, capital social subscris, capital social propriu, profit net, profit în exploatare, venituri cercetare, cheltuieli cercetare)

*Notă: completarea acestor informații este necesară pentru a stabili eligibilitate solicitantului; este necesară citirea cu atenție a ghidului solicitantului pentru cerințele legate de exercițiile financiare (pentru anumite apeluri este suficientă completarea informației pentru un singur exercițiu financiar, pentru altele sunt necesare trei exerciții financiare). Pentru OS 3.1. nu este relevant.*

* Finanțări:
  + Asistență acordată anterior, unde se completează cu informații privind proiectele derulate anterior de către solicitant, încheiate sau aflate în derulare
  + Asistență solicitată, unde se completează cu informații privind proiectele depuse pentru obținerea de finanțare pe alte programe

*Notă: informațiile nu trebuie să se limiteze la programele / proiectele finanțate din fonduri europene structurale și de investiții, ci la toate tipurile de finanțări*

* Descrierea grupului (NA pentru OS 3.1).

*Notă: această informație este necesară pentru a verifica întreprinderile legate și caracterul acestora în funcție de acționariat (a se vedea ghidul ”Noua definiţie a IMM-urilor - Ghidul utilizatorului şi model de declaraţie”). Chiar dacă în cadrul unui anumit obiectiv specific informația nu este relevantă, este posibil ca solicitantul să solicite finanțări pe alte domenii / programe operaționale unde această informație este esențială pentru stabilirea eligibilității*

## 3.2. Completarea cererii de finanțare pentru proiecte de investiții noi (tip A, C, D și F)

Pentru evaluarea cererii de finanțare, aceasta se va completa conform indicațiilor de mai jos și vor fi anexate documentele menționate mai jos:

### 3.2.1 Studiu de Fezabilitate

Studiul de fezabilitate se va concentra pe investiţiile incluse în prima fază a implementării Master Planului/ Planului Județean de Gestionare a Deșeurilor aprobat, corespunzător „proiectului” ce va fi propus pentru cofinanţare din fonduri UE. Pe baza Master Planului/ Planului Județean de Gestionare a Deșeurilor se va întocmi Studiul de fezabilitate şi se va elabora conceptul preliminar şi caracteristicile tehnice, comparând soluţiile alternative mai aprofundate pentru a asigura alegerea soluţiilor cele mai eficiente din punct de vedere al costurilor. Toate măsurile propuse trebuie să ţină cont de perioadele de tranziţie stabilite pentru implementarea directivelor UE relevante, conform prevederilor Tratatului de Aderare a României la UE pentru sectorul de deşeuri.

Studiul de fezabilitate constă în studii tehnice, financiare şi instituţionale, reprezentând un concept preliminar necesar pregătirii cererii de finanțare pentru proiectul de investiții. Acest studiu trebuie să fie întocmit potrivit cerinţelor directivelor şi legislaţiei românești în domeniu (HG nr. 907 din 29 noiembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările şi completările ulterioare și cerinţele Ghidului disponibil pe site-ul AM POIM, la adresa <http://www.fonduri-ue.ro>).

În ceea ce privește **proiectul de management al deșeurilor în București**, proiectul propus se va baza pe evaluarea nevoilor de investiţii ce vizează întregul ciclu de management al deșeurilor în București, iar acţiunile finanţate vor respecta ierarhia deșeurilor, începând cu colectarea separată și sortarea, conform nevoilor identificate. Acțiunile propuse vor răspunde nevoilor de finanțare orientate spre atingerea obiectivelor de reciclare a deșeurilor în conformitate cu Art. 11 alin. (2) litera (a) din Directiva 2008/98/CE. Nevoile de investiţii din București sunt reflectate în planul PNGD revizuit și în planul de management al deşeurilor la nivel de judeţ / master plan, în special în ceea ce privește: cuatificarea ţintelor privind prevenirea generării deșeurilor, contribuția Municipiului București la realizarea obiectivelor naţionale de reciclare de 50%.

**Integrarea aspectelor privind schimbările climatice și reziliența la dezastre în selectarea opțiunilor.** În etapa de elaborare a studiului de fezabilitate și analiză opțiunilor se vor lua în considerare și aspectele privind adaptarea la schimbările climatice și atenuarea efectelor acestora și rezistența în fața dezastrelor. ***Ca urmare acest impact va trebui transpus în avizul / acordul de mediu și autorizațiile de construire.***

Etapele ce trebuie parcurse sunt:

1. *Analiza de senzitivitate*

Această analiză a proiectului la diverse riscuri generate de schimbările climatice (temperatura anuală/sezonală/lunară; valorile extreme ale temperaturilor – frecvență și magnitudine, media anuală/sezonală/lunară a căderilor de ploaie – frecvență și magnitudine, viteza medie și maximă a vântului, umiditatea, radiația solară), precum și la riscurile secundare (nivelul mării, temperatura apei/mării, disponibilitatea apei, frecvența furtunilor, inundații, furtunile de nisip, eroziunea costieră și eroziunea solului / alunecările de teren / avalanșe, salinitatea solului, calitatea aerului, focurile de păduri, efectul încălzirii urbane, majorarea perioadei anotimpurilor).

Analiza de senzitivitate, care poate fi ridicată, medie sau inexistentă, trebuie realizată din următoarele patru perspective:

* Senzitivitatea activelor
* Senzitivitatea inputurilor (apă, energie, altele)
* Senzitivitatea ieșirilor (produselor, pieței, cererii consumatorilor)
* Senzitivitatea conexiunilor de transport

Dacă analiza de senzitivitate indică un nivel ridicat sau mediu asupra unei dintre cele patru perspective, se trece la evaluarea expunerii la riscurile respective și la analiza finală de vulnerabilitate.

1. *Evaluarea expunerii la diverse riscuri*

Evaluarea expunerii la diverse riscuri se realizează atât pe baza datelor spațiale disponibile privind situația actuală și datele istorice privind riscurile pentru care a fost stabilită necesitatea acestei evaluări, ca de ex.: hărți privind riscul la inundații, hărțile privind temperaturile extreme sau valurile de căldură, hărțile privind riscul la furtuni etc., dar și modele de proiecție a evoluției viitoare pentru riscurile analizate pe durata de viață a proiectului (30 – 50 de ani sau poate și mai mult). Pentru modelele utilizate se vor prezenta și incertitudinile privind modelarea (modelele de temperatură, precipitații, emisii, hidrologice etc.). Este important ca în etapele de prefezabilitate, alegerea locației proiectului și fezabilitate să fie luate în considerare aceleași modele pentru a asigura consecvența în abordare.

1. *Analiza de vulnerabilitate*

Aceasta se realizează prin combinarea gradului de senzitivitate (S) cu gradul de expunere (E), în cadrul unei matrice pentru fiecare risc, care stabilește nivelul de vulnerabilitate (nu există, mediu sau mare)

**V=S\*E**

1. *Evaluarea riscurilor*

Aceasta se va realiza pentru riscurile identificate în primele trei etape pentru care proiectul are un nivel ridicat sau mediu de vulnerabilitate. Evaluarea riscurilor permite aprofundarea relației ”cauze-efecte” între riscuri și componentele proiectului (tehnice, sociale, ecologice, financiare etc.). Analiza de risc de înalt nivel ce implică o analiza calitativă a riscurilor (bazată pe judecata experților pentru identificarea hazardelor, consecințelor și riscurilor cheie asociate) și analiza detaliată a riscurilor, respectiv o analiză cantitativă, bazată pe modelare.

1. *Identificarea opțiunilor de adaptare*

În cadrul acestei etape sunt identificate măsurile de adaptare necesare pentru a diminua vulnerabilitatea proiectului la riscurile identifiate și evaluate în etapele anterioare. Măsurile de adaptare se identifică cu sprijinul unor seminarii corelate cu exemple de bune practică în domeniu, iar odată măsurile identifică, se realizează o listă scurtă a acestora pe baza unei analiza calitative și sunt selectate acele măsuri care sunt viabile din punct de vedere ecologic, social, tehnic și legal. Acestea sunt evaluate și din punct de vedere al momentului când pot fi implementate și sunt raportate și la obiectivele proiectului.

1. *Evaluarea opțiunilor de adaptare*

În această etapă, măsurile de adaptare sunt introduse în evaluare la nivelul analizei cost-beneficiu.

1. *Integrarea acțiunilor de adaptare în proiect*

Pe baza evaluării opțiunilor de adaptare, se vor lua deciziile de modificare a proiectului tehnic și introducerea acestora în procedurile de achiziție publică și se va stabili un plan și responsabili pentru monitorizarea implementării măsurilor și răspuns.

Metodologia detaliată este prezentată în documentul Comisiei Europene ”Guidelines for Project Managers: Making vulnerable investments climate resilient”, disponibilă la <http://ec.europa.eu/clima/policies/adaptation/what/docs/non_paper_guidelines_project_managers_en.pdf>

Pentru aprobarea Studiului de Fezabilitate sunt necesare următoarele documente (acestea vor fi anexate la cererea de finanțare):

* HCJ privind aprobarea Planului Județean pentru Gestionarea Deșeurilor/ Master Plan Județean de management al deșeurilor/ Plan Județean de Gestionare a Deșeurilor/ HCGMB pentru Primăria Municipiului București (sau alte hotărâri dacă este cazul) - pentru proiectele de tip A și C
* Avizul CTE din cadrul Solicitantului privind aprobarea indicatorilor tehnico-economici ai proiectului;
* HG/HCGMB/Ordin/HCJ/ HCL (orice alt document prevăzut de legislația specifică) privind aprobarea Studiului de fezabilitate şi a indicatorilor tehnico-economici ai proiectului, pe baza avizului CTE;
* Hotărârea Adunării Generale a Asociaţilor ADI privind aprobarea Studiului de fezabilitate şi a indicatorilor tehnico-economici ai proiectului – pentru proiectele de tip A și C.1;
* Hotărârea ADI/ HCGMB pentru Primăria Municipiului București/ HCL pentru primăriile de sector (sau alte hotărâri dacă este cazul) privind aprobarea planului anual de evoluţie a tarifelor şi taxelor (conform Analizei Cost-Beneficiu) - pentru proiectele de tip A și C.

Pentru **Acțiunea C,** proiectele propuse se vor baza pe evaluarea nevoilor de investiţii ce vizează întregul ciclu de management al deșeurilor în București, iar acţiunile finanţate vor respecta ierarhia deșeurilor, începând cu colectarea separată și sortarea, conform nevoilor identificate. Acțiunile propuse vor răspunde nevoilor de finanțare orientate spre atingerea obiectivelor de reciclare a deșeurilor în conformitate cu Art. 11 alin. (2) litera (a) din Directiva 2008/98/CE.

Nevoile de investiţii din București sunt reflectate în planul PNGD revizuit,în planul de gestionare a deșeurilor pentru municipiului București, precum și în master planul pentru sistemul integrat de gestionare a deșeurilor pentru municipiul București, în special în ceea ce privește: cuatificarea ţintelor privind prevenirea generării deșeurilor, contribuția Municipiului București la realizarea obiectivelor naţionale de reciclare de 50%.

**Atenție!**

**Pentru proiectele de tip A.2 se va avea în vedere faptul ca investițiile propuse să fie complementare sistemului de management integrat finanțat anterior (după caz), să nu afecteze sustenabilitatea acestuia (ex: dublarea capacității infrastructurii, modificarea fluxului de deșeuri, etc) și să respecte cadrul instituțional al sistemului de management integrat al deșeurilor. În acest sens, trebuie argumentat și faptul că sistemul finanțat anterior este funcțional și investițiile propuse sunt necesare pentru respectarea noilor prevederi legislative adoptate atât la nivel european cât și național, precum și jurisprudența Curții Europene de Justiție.**

### 3.2.2 Analiza cost-beneficiu

Proiectele de mediu susţinute de Fondul de Coeziune generează venituri prin taxele de utilizare plătite de industrie, agenţii comerciali şi gospodării pentru serviciile oferite.

Cerinţa minimă este ca proiectele să fie durabile pe durata lor de existenţă economică, adică să asigure un flux de venituri suficient pentru a acoperi costurile de operare şi întreţinere. Există însă un al doilea aspect al analizei financiare, de importanţă critică şi anume, estimarea nivelului grantului necesar pentru ca proiectul să devină viabil din punct de vedere financiar.

Analiza Cost Beneficiu trebuie să fie elaborată în conformitate cu cerinţele Ghidului Comisiei Europene pentru perioada 2014-2020 privind analiza cost-beneficiu pentru proiectele noi.

Componentele analizei Cost-Beneficiu sunt:

1. Analiza financiară
2. Analiza economică
3. Evaluarea riscului și analiza de senzitivitate

### 3.2.3 Analiza instituţională

Scopul analizei instituţionale este de a se asigura de existenţa unui cadru instituţional adecvat pentru o bună implementare a proiectelor şi o bună exploatare a infrastructurii realizate din fonduri nerambursabile.

Analiza Instituţională presupune:

* Evaluarea situaţiei actuale privind cadrul instituţional al serviciilor de salubritate publice şi private (inclusiv al schemelor PPP) din fiecare judeţ/regiune, precum şi restructurările deja stabilite (chiar dacă ulterior neimplementate), prin:
* evaluarea situaţiei existente şi organizarea serviciilor municipale legate de deşeurile solide din fiecare judeţ cuprins în proiect; descrierea punctelor tari şi a punctelor slabe ale acestuia;
* analizarea contractelor existente cu diverşi operatori, a validităţii şi a clauzelor de reziliere a acestora după construirea şi punerea în funcţiune a noului sistem pentru deşeuri solide;
* propunerea unei soluţii economice eficiente pentru noul sistem ce va fi construit cu finanţare UE pentru colectarea şi transportul deşeurilor şi exploatarea depozitului ecologic (inclusiv opţiunile PPP);
* întocmirea unui raport instituţional privind situaţia existentă şi recomandări de organizare/asociere viitoare a autorităţilor locale din fiecare judeţ/regiune cu scopul de a cofinanţa investiţia, a participa la implementarea investiţiei cu o UIP, a lansa şi contracta cu operatori privaţi colectarea, transportul şi întreţinerea depozitelor, potrivit legislaţiei române.
* Elaborarea/recomandarea unor aranjamente corespunzătoare pentru execuţia proiectului, inclusiv revizuirea planului de încadrare a personalului, dacă este cazul, pentru gestionarea proiectului în faza de implementare.
* Analiza Planului de acţiune existent pentru dezvoltarea instituţională; analiza schimbărilor necesare pentru a asigura cerinţele minime din punct de vedere al conducerii instituţiei şi viabilităţii financiare.
* Analiza problemelor nerezolvate, care ar putea împiedica pregătirea, aprecierea şi aprobarea cererilor de proiecte finanţate din fonduri UE.
* Identificarea necesităţii de reformare viitoare, de dezvoltare a capacităţii, propunerea conceptelor de administrare viitoare a sistemului (organizare, necesar de forţă de muncă, de echipamente, de exploatare şi întreţinere – enumerarea nu este exhaustivă).
* Evaluarea conformării cadrului instituţional cu cerinţele UE în domeniu şi a gradului de funcţionalitate a acestuia în faza de implementare a proiectului.
* Analiza conformității cu regulile privind ajutorul de stat, conform celor descrise la Secțiunea. 1.9..

**Pentru constituirea cadrului instituţional aferent proiectelor de tip A și C.1 sunt necesare următoarele dovezi** (care vor fi anexate la cererea de finanțare)**:**

* Hotărâri ale Consiliului Județean şi Hotărâri ale Consiliilor Locale, respectiv ale Consiliului Judetean Ilfov, Consiliului General al municipiului București și ale Consiliilor Locale ale sectoarelor municipiului București privind constituirea ADI[[8]](#footnote-8)
* Certificatul de înregistrare ADI la registrul Asociaţiilor şi Fundaţiilor
* Statutul şi Actul constitutiv ADI
* Documentul de poziţie privind implementarea proiectului (Contractul de asociere), doar pentru proiecte de tip A.
* Verificarea/revizuirea statutului și actului constitutiv al ADI pentru asigurarea conformității cu HG nr. 855/2008 cu modificările și completările ulterioare – doar pentru proiecte de tip A

**Pentru constitutirea cadrului instituțional aferent proiectelor de tip C.2** **primariile de sector trebuie să fie membre ale Asociației de Dezvoltare Intercomunitară care va avea ca obiectiv gestionarea deșeurilor reziduale în București-Ilfov și tratarea bio-deșeurilor colectate separat în municpiul București. În acest sens sunt necesare următoarele dovezi** (care vor fi anexate la cererea de finanțare):

* Hotărâre ale Consiliului Județean/ Hotărâri ale Consiliilor Locale ale primăriilor de sector/Hotărâre a Consiliului General al Muncipiului București privind constituirea ADI
* Certificatul de înregistrare ADI la registrul Asociaţiilor şi Fundaţiilor
* Statutul şi Actul constitutiv ADI

**Pentru proiectele de tip individual se va depune o declarație pe proprie răspundere pentru confirmarea faptului ca aspectele institutionale ale SMID (finanțat anterior) nu au fost modificate. Declarația trebuie sa contina actele in vigoare enumerat mai sus si care sa fie verificate cu ocazia primei vizite de monitorizare.**

### 3.2.4 Evaluarea Impactului asupra Mediului

Evaluarea Impactului asupra Mediului trebuie să fie în conformitate cu prevederile legislației din domeniu. Autoritățile competente pentru protecţia mediului (ACPM) stabilesc dacă proiectele sunt incluse în Anexa I sau Anexa II a Directivei privind EIM. Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile responsabile.

ACPM va asigura totodata consultarea publicului interesat pe parcursul dezbaterii publice.

Anexele referitoare la EIM sunt următoarele:

1. *pentru Cererea de finanţare*

* Calendarul privind derularea procedurii EIM elaborat de către autoritatea competentă pentru protecția mediului;
* Rezumatul fără caracter tehnic (*dacă procedura EIM se finalizează cu Acord de Mediu*);
* Raportul EIA;
* Actul de reglementare emis de către autoritatea competentă pentru protecţia mediului (Decizie de încadrare/Acord de mediu)/Aviz Natura 2000 (unde va fi cazul)/ Aviz de gospodărirea apelor (va fi emis la nivel de studiu de fezabilitate);
* Declaraţia pentru siturile Natura 2000/Studiu de evaluare adecvată (*după caz*);

1. *pentru Volumul EIM*

* *Copii ale documentelor mentionate în calendarul aferent procedurii EIM (inclusiv toate anunturile), cum ar fi:*
* Notificarea privind solicitarea Acordului de Mediu;
* Anunţurile privind solicitarea Acordului de Mediu;
* Decizia evaluării iniţiale;
* Decizia Etapei de încadrare;
* Anunturileprivind Decizia de încadrare a proiectului (după caz);
* Transmiterea “îndrumarului” privind definirea domeniului evaluării, după caz*;*
* Anunţurile publice privind dezbaterea publică, după caz*;*
* Lista cu observaţiile publicului şi soluţionarea problemelor semnalate (anexa nr. 15 din OM 135/2010), după caz*;*;
* Anunţurile publice privind decizia de emitere a Acordului de Mediu, după caz*;*;
* Acordul de Mediu, după caz.
* Certificatul de urbanism

Elaborarea Raportului privind Impactul asupra Mediului se va face prin respectarea ghidurilor existente la nivelul autorităților responsabile cu protecția mediului pentru proiectele de dezvoltare a infrastructurii de deșeuri: <http://apmgl.anpm.ro/-/ghiduri-jaspers>.

Raportul privind Impactul asupra Mediului va lua în considerare indicatorii de mediu propuşi prin Raportul de Mediu elaborat la nivelul POIM şi incluşi în declaraţia de mediu a POIM, în vederea monitorizării anuale a acestora.

### 3.2.5 Declarația Autorității Competente responsabile cu Gestionarea Apelor (pentru proiecte majore)

Această declarație este completată de autoritatea responsabilă cu gestionarea apelor și anume Administrația Națională Apele Române (ANAR) pentru proiectul propus spre finanțare prin POIM, în urma analizării investițiilor propuse, la nivel de studiu de fezabilitate, conform apendicelui 2, anexa II din Regulamentul nr. 207/2013.

Declaraţia certifică faptul că investiţiile din cadrul proiectului propus spre finanţare în cadrul acțiunilor de tip A, C și D nu deteriorează starea corpurilor de apă şi nu împiedică atingerea unei stări bune a acestora. Concluziile prezentate în declarație trebuie fundamentate de către autoritatea emitentă pe baza informațiilor puse la dispoziție de către solicitant, în studiul de fezabilitate..

### 3.2.6. Alte anexe la cererea de finanțare

* **Declarație de angajament (aprobată şi de ADI – pentru proiectele de tip A)**
* **Declarație de eligibilitate**
* **Declarație privind conflictul de interese**
* **Declarație privind TVA**
* **Pentru asigurarea cofinanţării proiectului**
* HCJ/HCL-uri privind aprobarea cofinanţării proiectului (cheltuieli eligibile şi neeligibile)
* Bugetul solicitantului aprobat sau dovada privind demararea procedurilor de includere în buget, după caz - *pentru proiectele de tip D, E[[9]](#footnote-9) și F*.
* Scrisori de intenţie de la bănci comerciale/de investiţii privind interesul acestora de a cofinanţa proiectul, dacă este cazul
* **Pentru asigurarea terenurilor aferente investiţiilor**
* Declarație pe proprie răspundere din partea autorităților locale privind disponibilitatea terenurilor pe care se vor construi/extinde/reabilita noile investiţii, care să facă dovada că acestea aparţin domeniului public al autorităţilor publice locale (AL)/ autorității publice la momentul depunerii cererii de finanțare;; în cazul în care terenul/construcţia nu se află în proprietatea/concesiunea/superficia/ administrarea solicitantului la momentul depunerii cererii de finanțare, declaraţia va fi însoţită de act doveditor privind iniţierea procedurii de obţinerea a dreptului de proprietate/utilizare/precontract care să ateste intenția de dobândire a dreptului până la sau condiționat de aprobarea proiectului
* Declarație pe proprie răspundere din partea beneficiarului prin care se menţionează faptul că nu au fost depuse cereri de retrocedare, în conformitate cu legislaţia în vigoare şi că nu există litigii cu privire la stabilirea şi delimitarea proprietăţii
* Plan de amplasament pentru imobilele pe care se propune a se realiza investiţia în cadrul proiectului (la depunerea cererii de finanțare)
* **Pentru constituirea şi funcţionarea UIP**
* Decizia privind înfiinţarea/extinderea UIP în cadrul beneficiarului
* **Planul de informare și publicitate**
* **Alte documente explicative necesare pentru susținerea anumitor elemente din proiect (identificate de solicitant sau de AM)**

**Atenție!**

Se va avea în vedere ca toate avizele/acordurile emise pentru proiectele de investiții să menționeze numele exact al proiectului.

În cazul în care numele avizelor/acordurilor diferă, Beneficiarul va prezenta o declarație pe proprie răspundere care va confirma faptul că aceste avize/acorduri fac referire la proiectul de investiții/ proiectele de consolidare a capacității instuționale/ sprijin pentru pregătirea portfoliului de proiecte.

## 3.3. Completarea cererii de finanțare pentru proiectele de consolidare a capacității instuționale/ sprijin pentru pregătirea portfoliului de proiecte

În ceea ce privește activitatea de sprijin pentru pregătirea portfoliului de proiecte (proiecte de tip E), se impun următoarele consideraţii:

* Este necesară corelarea cu alte proiecte, mai ales cu Asistenţele Tehnice de Management de Proiect şi/sau Supervizare de Lucrări, finanţate prin POS Mediu 2007-2013, POIM 2014 – 2020 (proiectele fazate) sau cu alte proiecte finanţate din fonduri locale ori ale beneficiarilor;
* Lista investiţiilor prioritare care vor face obiectul aplicaţiei de finanţare pentru perioadele de programare financiară 2014-2020 și 2021 - 2027 va fi preluată de către noul consultant de la consultantii care au în sarcina revizuirea Master Planului Judeţean/ Planului Județean pentru Gestionarea Deșeurilor; lista de investiţii prioritare are la bază cel puţin varianta preliminară a Master Planului judeţean/zonal revizuit sau a Planului Județean pentru Gestionarea Deșeurilor; Lista de investiții atașată la cererea de finanțare va fi semnată de către CJ și ADI și autoritățile locale beneficiare;
* Pentru evitarea dublei finanţări ori a suprapunerilor cu proiectele finanţate din alte surse, coordonarea întregului proces de către CJ şi ADI este esenţială[[10]](#footnote-10);

Beneficiarii vor face dovada existenţei unei capacităţi instituţionale adecvate dovedite prin alocarea de personal suficient şi prin înfiinţarea unei Unităţi de Implementare a Proiectului (sau după caz, prin consolidarea UIP existente).

Pregătirea portfoliului de proiecte de tip A.2 se poate face și în mod centralizat de către o instituție de la nivelul administrației publice centrale cu atribuții în domeniul protecției mediului. De asemenea, pentru derularea pregătirii proiectelor în mod centralizat trebuie îndeplinite următoarele condiții preliminare:

* Prezentarea unui acord de parteneriat între instituția publică de la nivel central și fiecare consiliu județean și asociație de dezvoltare intercomunitară
* Angajament scris din partea instituției publice centrale privind elaborarea simultană a mai multor documentații necesare pentru accesarea finanțării unor proiecte de investiții de management integrat al deșeurilor
* Existența unor dovezi privind securizarea amplasamentelor pentru viitoarele investiții
* Planul Județean de Gestionare a Deșeurilor pentru județele unde sunt propuse investiții trebuie să fie finalizate[[11]](#footnote-11); de asemenea aceste planuri trebuie să fie, în prealabil, verificate de Ministerul Mediului, Apelor și Pădurilor și JASPERS

Procesul de evaluare a cererilor de finanțare de sprijin privind pregătirea proiectelor de investiții va urma metodologia prezentată în capitolul 4, cu respectarea specificității acestor proiecte.

Proiectele de sprijin pentru pregătirea cererilor de finanțare vor conține după caz, şi fără a fi în niciun fel limitative, următoarele activităţi:

* Elaborare Plan Județean pentru Gestionare a Deșeurilor/Revizuire sau actualizare Master Plan judeţean (după caz) sau se face în baza unui Master Plan Județean revizuit;
* Elaborare aplicaţie de finanţare, inclusiv documente suport (Studiu de Fezabilitate, Analiza Cost-Beneficiu, Analiza Instituţională, Evaluarea Impactului asupra Mediului);
* Elaborare documentaţie/documentaţii de atribuire pentru contractele de servicii, lucrări şi furnizare, inclusiv sprijin în contractare-licitare

În ceea ce privește activitatea de consolidare a capacității instituționale (proiecte de tip B) se fac următoarele precizări:

* Obiectivele declarate ale activităților consolidarea capacității instituționale trebuie să vizeze măsurile de guvernanță în vederea sprijinirea implementării PNGD;
* Este necesară corelarea cu alte proiecte similare dezvoltate de Ministerul Mediului sau alte instituții cu responsabilitate în domeniul gestionării deșeurilor, în vederea evitării suprapunerii de activități sau a dublei finanțări și asigurarea unui grad cât mai mare de complementaritate a proiectelor.

## 3.4. Obiectivele proiectului

Obiectivul general al proiectului va fi stabilit în directă corelare cu obiectivul specific OS 3.1. și cu acțiunea selectată spre finanțare, conform secțiunii 1.3.1., în conformitate cu indicațiile din Anexele 1.

Obiectivul va face referire la continuarea dezvoltării infrastructurii de deșeuri în aria de proiect, și va descrie modul în care proiectul contribuie la indicatorii de rezultat ai programului (secțiunile corespondente pentru B.4.1. și B 4.2. din Format proiect major și secțiunea Obiective proiect din proiectele non-majore).

Toate obiectivele specifice, acolo unde sunt identificate, vor fi cuantificate în indicatori. Modul de stabilire a indicatorilor este prezentat în secțiunea 1.6.

Pentru proiectele ITI Delta Dunării, se va menționa faptul că proiectul se încadrează în strategia ITI. Detaliile se vor completa la secțiunea ***Relevanță***.

## 3.5. Context și justificare

Pentru proiectele din categoria A, C, D și F se vor prezenta următoarele informații (secțiunile corespondente B 3.1. și B 4.3. din Format proiect major): conformitatea cu directivele, regulamentele şi documentele strategice relevante din sector, informaţii privind gradul de conformare în prezent a serviciilor vizate de proiect, nevoile de investiții necesare pentru conformare, precum şi contribuţia proiectului la asigurarea conformităţii, modul în care proiectul va influența dezvoltarea socio-economică a zonei acoperite de proiect.

Pentru toate tipurile de proiecte se vor prezenta următoarele tipuri de informații

* Contextul promovării proiectului, respectiv conformarea cu cerințele directivelor europene din sectorul de deșeuri;
* Situația existentă, problemele identificate care au generat promovarea proiectului, în relație cu obiectivele propuse, aspectele care vor fi abordate, instalațiile care urmează să fie construite etc.), o hartă care să indice zona proiectului, date de geolocalizare și principalele componente ale proiectului, însoțite de o estimare a costurilor individuale totale (fără defalcarea costurilor pe activități);

## 3.6. Sustenabilitate

În cadrul acestei secțiuni (secțiuni corespondente din format proiect majore A 5.1. și B 4.4.) vor fi prezentate informații privind:

* modul în care va fi gestionată infrastructura după încheierea proiectului (și anume, numele operatorilor; metode de selecție; tip de contract etc)
* măsurile planificate/luate de către beneficiar pentru a asigura utilizarea optimă a infrastructurii în faza de exploatare, inclusiv informații despre planul de tarifare;

Pentru proiectele de tip B și E se va prezenta impactul avut de rezultatele proiectului pentru dezvoltarea ulterioară sectorului la nivel local/ regional sau national (promovarea unor investiții, gradul de îndeplinire a planului de acțiune al PNGD, etc)

## 3.7. Relevanță

În cadrul acestei secțiuni se vor completa informații legate de relevanța proiectului în raport cu următoarele aspecte:

* + Contribuția la SUERD și identificarea ariei prioritare din SUERD la care contribuie
  + Contribuția la Strategia Integrată de Dezvoltare Durabilă a Deltei Dunării
  + Corelările cu Strategia Națională de Gestionare a Deșeurilor 2014-2020.

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

## 3.8. Complementaritate

Informațiile care vor fi evaluate în capitolul complementaritate permit Autorității de Management atât evaluarea capacității solicitantului de a implementa proiecte, cât și posibila dublă finanțare.

Pentru această secțiune, solicitantul nu va completa informații suplimentare. Acestea vor fi preluate din sistem, așa cum au fost introduse de către acesta la momentul înregistrării, în secțiunile privind Finanțările anterioare / Finanțările solicitate.

## 3.9. Aplicarea principiilor orizontale

**Respectarea cadrului legal este obligatorie pentru orice solicitant sau beneficiar de finanțare din fondurile UE.** **Cerințele minime privind integrarea principiilor orizontale în cadrul proiectelor se referă la facilitarea tuturor condițiilor care să conducă la respectarea legislației în domeniu.**

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.*** *În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerului Fondurilor Europene.*

***Şanse egale***

Egalitatea de şanse și de tratament are la bază participarea deplină și efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum și asigurarea accesibilității, principiul egalității de șanse și de tratament trebuie încorporat ca parte integrantă a diverselor stadii din ciclul de viață al unui proiect: definire și planificare, implementare, monitorizare și evaluare.

Proiectul trebuie să descrie acțiunile specifice de promovare a egalității de șanse și prevenire a discriminării de gen, pe criterii de origine rasială sau etnică, religie sau credință, dizabilitate, vârstă sau orientare sexuală luând în considerare nevoile diferitelor grupuri-țintă expuse riscului acestor tipuri de discriminare și, mai ales, cerințele pentru asigurarea accesibilității pentru persoanele cu dizabilităţi.

Secțiunea aferentă din cerea de finanțare va detalia modul în care legislația aplicabilă va fi respectată în selecția membrilor UIP implicați în implementarea proiectului. De asemenea se va detalia modul în care legislația privind asigurarea accesului persoanelor cu dizabilități se aplică și va fi respectată în realizarea infrastructurii.

***Dezvoltarea durabilă***

Proiectul va promova dezvoltarea durabilă, în primul rând, prin finanțare unor activităţi orientate direct spre susținerea acesteia, urmărind în principal protecția mediului, utilizarea eficientă a resurselor, atenuarea și adaptarea la schimbările climatice, biodiversitatea, rezistența în fața dezastrelor, prevenirea și gestionarea riscurilor, ca de exemplu:

* Utilizarea de materiale prietenoase cu mediul (ecologice sau reciclate) și de soluții inovative în construcţii şi în construcția de infrastructură, indiferent de tipul acesteia;
* Reutilizarea deșeurilor provenite de pe urma construcției infrastructurii edilitare;
* Construirea de infrastructură verde;

Pentru proiectele de investiții, se vor identifica acele acte normative identificate în *Ghidul privind integrarea principiilor orizontale în cadrul proiectelor finanțate din Fondurile Europene Structurale şi de Investiţii 2014-2020 –* aplicabile proiectului.

## 3.10. Managementul de proiect

La nivelul tuturor proiectelor se va nominaliza un responsabil de proiect, care are rolul de manager de proiect, această persoană putând fi și persoană de contact, care să asigure schimbul permanent de informații cu Autoritatea de Management. Reprezentantul legal este persoana însărcinată cu semnarea tuturor documentelor care vor face obiectul schimbului de informații cu Autoritatea de Management.

În vederea implementării proiectelor beneficiarul trebuie să facă dovada existenței unității de implementare a proiectului (UIP).

**Managementul de proiect** poate fi realizat cu personal propriu sau mixt (personal propriu și externalizare). Personalul propriu al solicitantului implicat în managementul proiectului se va constitui în Unitatea de Implementare a Proiectului, prin decizie a managerului solicitantului. CV-urile personalului vor fi încărcate în MySMIS (câmpul resurse umane).

Unitatea de implementare a proiectului va fi, prin urmare:

* Constituită din personalul propriu numit în componența UIP-ului, ce trebuie să fie compus din minim 3 persoane (managerul de proiect, expert financiar, expert achiziții);
* Sprijinită, după caz, prin expertiză externă furnizată prin contracte de prestare servicii prin care sunt realizate activitățile aferente managementului proiectului.

Activitatea de management a proiectului include și expertiza tehnică necesară unei implementări la un nivel de calitate adecvat.

Informațiile privind managementul proiectului vor fi descrise la Capacitatea administrativă, tehnică și juridică a beneficiarului.

**Atenție!**

Autoritatea de Management iși rezervă dreptul de a face vizite la fața locului la solicitant în vederea stabilirii funcționalității unitățiilor de implementare a proiectului.

## 3.11. Elaborarea bugetului și categoriile de cheltuieli

În stabilirea bugetului proiectului se vor avea în vedere regulile de eligibilitate stabilite prin HG nr. 399/2015, categoriile de cheltuieli din Anexa 5 la Ghidul solicitantului, precum şi următoarele:

* Cheltuieli aferente procurării de bunuri necesare funcţionării unităţilor de implementare a proiectului de la nivelul beneficiarului, în limita echivalentului în lei a maximum 10.000 euro, în funcţie de complexitatea proiectului, cu respectarea legislației în vigoare, a obiectivelor POIM și să fie evidențiate în anexă la cererea de finanțare.
* Toate proiectele vor respecta regulile de informare și publicitate cuprinse în Manualul de Identitate Vizuală pentru Instrumentele Structurale 2014-2020 în România (accesibil pe pagina de internet a ministerului).
* Cursul de schimb recomandat a fi folosit pentru întocmirea bugetului cererii de finanțare în lei, este cursul mediu BNR aferent unei luni anterioare depunerii proiectului prin MYSMIS, dar nu mai de mult de 5 luni inainte.
* Pentru justificarea bugetului propus, cererea de finanțare va fi însoțită de documente justificative pentru fiecare tip de cost (contracte similare / oferte de preţ etc.).
* Cheltuieli cu salariile la nivelul personalului beneficiarului pot fi încadrate după cum urmează:
* Pentru proiectele de până la 100 milioane euro, cheltuielile cu salariile vor reprezenta maximum 1% din valoarea investiţiei de bază/ valoarea proiectului – pentru proiectele de tip B și E
* Pentru proiectele de peste 100 milioane euro, cheltuielile salariale vor fi calculate astfel: 1% din valoarea investiţiei de bază până la 100 milioane euro, la care se adaugă 0,5% din diferența dintre valoarea totală a proiectului și 100 milioane euro;

Cheltuielile cu salariile aferente personalului care desfăşoară activităţi pe bază de contract individual de muncă pe durată determinată (nu mai mare decât durata proiectului), în cadrul proiectelor finanţate din fonduri externe nerambursabile și pentru funcționarii publici se va face conform Legii-cadru nr. 153/2017 privind salarizarea personalului plătit din fonduri publice.

Se va avea în vedere ca activitățile previzionate să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate implementării proiectului.

În defalcarea bugetului pe ani se va ţine cont de eventualele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare / cereri de plată ce vor fi anexe la contractul de finanţare.

Bugetul va fi prezentat defalcat după cum urmează, pe:

* activități (corelat cu C.1.)
* ani de implementare (secțiunea G.1.2 din Cererea de finanțare)
* amplasament/câmpuri de intervenție / formă de finanțare / tip teritoriu/ activitate economica/ obiectiv tematic/mecanism aplicare teritorială (secțiunea B.2 din Cererea de finanțare)

# Capitolul 4. Procesul de evaluare și selecție

## 4.1. Descriere generală

Având în vedere că prin OS 3.1 se finanțează proiecte pe baza unei liste de proiecte prioritare identificate în cadrul Programului Operațional Infrastructură Mare, apelul de propuneri de proiecte fiind cu depunere continuă, acestea nu sunt supuse unei selecții, ci doar procesului de evaluare, pe baza listei de proiecte prioritare[[12]](#footnote-12).

Proiectele prioritare/ preidentificate vor parcurge procedura de pregătire a portofolului de proiecte. În cadrul acestei proceduri, AM POIM se va asigura că toate documentele necesare depunerii cererii de finanțare îndeplinec condițiile de maturitate și calitate necesare pentru a intra în etapa de evaluare și selecție.

În procesul de pregătire a proiectelor, Autoritatea de Management va fi sprjinită de experții JASPERS. Când proiectul va avea gradul de maturitate și calitate acceptabil, AM POIM solicită beneficiarului depunerea proiectului în vederea parcurgerii etapei de evaluare și selecție.

După finalizarea procesului de evaluare, pentru proiectele care au îndeplinit punctajul, AM POIM redactează nota de aprobare a proiectului.

După aprobarea de către AM POIM, proiectul major aprobat de către AM POIM va fi transmis serviciilor Comisiei Europene (COM) prin sistemul electronic SFC2014, fie către organismul desemnat pentru realizarea unei evaluări independente - Independent Quality Review (IQR). Dacă se optează pentru utilizarea IQR, notificarea pentru proiectul major care se va transmite COM se va face conform Art. 102 din Regulamentul UE nr. 1303/2013. Transmiterea proiectului spre COM sau IQR se face de către AM POIM.

Eventualele documente suplimentare, altele decât cele menționate în prezentul ghid pot fi solicitate solicitantului pe întreg parcursul procesului de pregătire a proiectului sau de evaluare la nivelul COM/IQR.

### 4.1.1 Verificarea administrativă și a eligibilității cererilor de finanțare

În cadrul acestei etape se vor verifica următoarele:

* Respectarea formatului standard al cererii de finanţare şi includerea tuturor anexelor obligatorii;
* Modalitatea de completare a cererii de finanţare;

Pentru verificarea conformității administrative şi de eligibilitate a cererii de finanţare se utilizează un sistem de evaluare de tip DA/NU/NA.

Verificarea eligibilităţii presupune respectarea regulilor privind eligibilitatea solicitanţilor şi a proiectelor, verificarea fiind realizată conform criteriilor definite în acest ghid.

În cazul respingerii proiectului, solicitantul va fi informat asupra motivelor respingerii. Dacă proiectul nu îndeplineşte toate criteriile stabilite este respins.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare. |

Numai cererile de finanţare eligibile (care îndeplinesc toate criteriile din Grila de verificare a admisibilităţii şi eligibilităţii) sunt admise în următoarea etapă a procesului de evaluare, respectiv evaluarea tehnică şi financiară a proiectului.

La finalizarea procesului de verificare administrativă şi a eligibilităţii, solicitantul va fi informat în scris privind îndeplinirea sau neîndeplinirea criteriilor de conformitate administrativă şi de eligibilitate.

### 4.1.2 Evaluarea cererilor de finanțare

Evaluarea proiectelor se face după trei criterii majore:

* Relevanţa și oportunitatea proiectului - 20 puncte
* Maturitatea și calitatea pregătirii proiectului – 60 puncte
* Sustenabilitatea proiectului – 20 puncte

Fiecare dintre cele trei criterii este împărțit în subcriterii punctate corespunzător. Nota pe fiecare criteriu în parte se calculează prin însumarea notelor acordate tuturor subcriteriilor care îl compun. Punctajul total acordat proiectului reprezintă suma notelor acordate celor 3 criterii, respectiv intre 0 și 100 de puncte.

Punctajul minim pentru fiecare criteriu este după cum urmează:

* Relevanţa și oportunitatea proiectului - 8 puncte
* Maturitatea și calitatea pregătirii proiectului – 40 puncte
* Sustenabilitatea proiectului – 12 puncte

Obținerea punctajului minim pentru fiecare criteriu nu asigură promovarea spre finanțare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim 80 de puncte, cu obținerea peste minim la fiecare criteriu în parte.

Astfel, dacă proiectul obține punctajul minim alocat fiecărui criteriu și un total mai mic sau egal cu 60 de puncte, acesta va fi respins.

Proiectele care obțin 80 de puncte, cu obținerea peste minim la fiecare criteriu în parte, vor fi declarate ca selectate pentru acordarea finanțării nerambursabile.

Evaluarea proiectului va permite aprecierea contribuţiei proiectului la îndeplinirea obiectivelor POIM, la implementarea legislaţiei relevante cu privire la sectorul de management al deșeurilor din România. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli trebuie să fie transparent şi coerent.

Evaluarea se va face conform Grilei de evaluare din Anexa 3.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare.   Etapa de clarificări descrisă mai sus se aplică evaluării realizate la nivelul AM POIM. În etapa de evaluare a proiectului la nivelul Comisiei Europene / IQR, etapele de clarificări nu se supun regulilor de mai sus.  Eventualele documente suplimentare aplicabile unor situații punctuale pot fi solicitate solicitantului pe întreg parcursul procesului de pregătire sau de evaluare la nivelul COM/IQR. |

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înștiințat în scris asupra motivelor respingerii.

## 4.2 Depunerea și soluționarea contestațiilor

În situaţia în care solicitanţii sunt nemulţumiţi de repingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat.

Contestaţiile se depun în termen de 30 zile de la comunicarea rezultatului la sediul Ministerul Fondurilor Europene. Soluţionarea contestaţiilor se va face în termen de maxim 30 de zile calendaristice.

Pentru a putea fi luate în considerare, contestațiile trebuie să respecte următoarele cerințe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către AM POIM a rezultatului procesului de evaluare și selecție
* Semnătura reprezentantului legal;
* Data formulării contestaţiei;
* (după caz) Ştampila.

Contestaţiile sunt analizate şi soluţionate în termen de 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunțat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM. Contestatarul este notificat în scris asupra deciziei comisiei.

# Capitolul 5. Contractarea proiectelor

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare, pentru proiectele care au îndeplinit punctajul, AM POIM redactează nota de aprobare a proiectului și contractul de finanțare și transmite solicitantului cele două/trei exemplare ale contractului, în vederea semnării de către reprezentantul legal al beneficiarului și ADI, după caz. Pentru proiectele majore, contractul de finanțare poate fi semnat înainte sau după emiterea deciziei de către Comisia Europeană de aprobare a proiectului.

Solicitantul va încărca în MySMIS 2014 documentele solicitate*,*în funcţie de disponibilitatea sistemului electronic.

Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

Proiectul poate fi respins în cadrul acestei etape şi se va transmite solicitantului o scrisoare de respingere, în cazul în care (lista nu este exhaustivă):

* documentaţia solicitată nu este transmisă în termenul solicitat ori este incompletă în raport cu cerinţele Ghidului sau nu se mai află în perioada de valabilitate;
* se constată modificarea formei iniţiale a contractului transmis de către AM POIM şi/sau nerespectarea termenului limită de returnare a celor două/trei exemplare de contract semnate şi ştampilate;

|  |
| --- |
| **ATENȚIE!**  **Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi** |

În cazul proiectelor respinse, AM POIM va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul. Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi vor fi transmise cele două/trei exemplare ale CF în vederea semnării de către acesta. Transmiterea către solicitant se va face cu asigurarea unui mijloc de probă a primirii contractului.

Contractul de finanțare va fi semnat de către reprezentanții AM POIM și reprezentantul legal al solicitantului, contractul de finanțare intrând în vigoare la data semnării ultimei părți semnatare. Solicitantul are obligaţia de a semna şi ştampila, după caz, contractul pe fiecare pagină şi pe fiecare exemplar şi de a returna în termenul solicitat de AM POIM (5 zile de la data primirii documentului) cele două/trei exemplare însoţite, eventual, de orice alt document solicitat prin contract. În cazul în care solicitantul nu respectă termenul de semnare a CF şi returnare la AM POIM, AM POIM îşi rezervă dreptul de a respinge finanţarea CF.

Procedura de contractare poate diferi de cea descrisă în Ghidul Solicitantului, în corelare cu funcționalitățile MySMIS. Prin urmare, va fi comunicată ulterior beneficiarilor.

Beneficiarul trebuie să păstreze şi să pună la dispoziţia organismelor abilitate inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a POIM.

# Anexe

#### Anexa 1. Formularul Cererii de finanţare

#### 1.1.A. Formular pentru proiectele majore – engleza

#### 1.1.B. Formular pentru proiectele majore și nemajore – română

#### 1.2. Formular pentru proiecte de asistență tehnică

#### Anexa 2. Fișă de control la depunerea Cererii de finanțare (pentru solicitant) și Fișă de control la contractare

#### Anexa 3. Grila de verificare administrativă și evaluare a cererilor de finanțare

#### Anexa 4. Modele declarații (de eligibilitate, angajament, conflict de interese, declarație privind eligibilitatea TVA aferente cheltuielilor, terenuri)

#### Anexa 5. Categoriile de cheltuieli indicative

#### Anexa 6. Model contract de finanțare

#### Anexa 7. Lista proiectelor pentru sectorul de deşeuri eligibile pentru intervențiile de tip A1

#### Anexa 8. Indicatorii de mediu

#### Anexa 9. Model orientativ pentru acordul de parteneriat (pentru intervențiile de tip B)

#### Anexa 10. Listă verificare principii orizontale

1. Lista de proiecte prioritare / preidentificate se face în baza condiției de eligibilitate privind beneficiarul, toate proiectele cu actiunile/activitatile eligibile propuse de aceștia fiind considerate ca fiind preidentificate/ prioritare [↑](#footnote-ref-1)
2. Proiecte care cuprind o singura componenta investitionala ce va fi integrată ulterior intr-un SMID [↑](#footnote-ref-2)
3. In cazul in care acestea nu au fost propuse ca finanțare prin activitatea de tip E si sunt activitati finantate din fonduri proprii si sunt desfasurate anterior depunerii aplicatiei [↑](#footnote-ref-3)
4. In cazul in care acestea nu au fost propuse ca finanțare prin activitatea de tip E si sunt activitati finantate din fonduri proprii si sunt desfasurate anterior depunerii aplicatiei [↑](#footnote-ref-4)
5. In cazul in care acestea nu au fost propuse ca finanțare prin activitatea de tip A în cadrul unor proiecte de management integrat al deșeurilor si sunt activitati finantate din fonduri proprii si sunt desfasurate anterior depunerii aplicatiei [↑](#footnote-ref-5)
6. se adauga în MySMIS, daca este cazul [↑](#footnote-ref-6)
7. *Politicile europene/temele orizontale reprezintă priorităţi/politici acceptate de toate Statele Membre ale Uniunii Europene şi trebuie să se reflecte în toate iniţiativele comunitare. Acestea includ: promovarea egalităţii de şanse şi politica nediscriminatorie; dezvoltarea durabilă, protecţia şi îmbunătăţirea mediului înconjurător; tehnologia informaţiei; achiziţiile publice.* [↑](#footnote-ref-7)
8. Pentru actiunea de tip C.1 se va avea în vedere ca Asociația de Dezvoltare Intercomunitară să aibă ca obiectiv gestionarea deșeurilor reziduale în București-Ilfov și tratarea bio-deșeurilor colectate separat în municpiul București. [↑](#footnote-ref-8)
9. Doar în cazul proiectelor de sprijin pregătire protfoliu in sistem centralizat [↑](#footnote-ref-9)
10. Pentru pregătirea portfoliului de proiecte în sistem centralizat un rol esențial îl va avea și instituția coordonatoare a acestui proces. [↑](#footnote-ref-10)
11. Minimum acceptat este finalizarea procedurii SEA [↑](#footnote-ref-11)
12. Lista de proiecte prioritare / preidentificate se face în baza condiției de eligibilitate privind beneficiarul, toate proiectele cu actiunile/activitatile eligibile propuse de aceștia fiind considerate ca fiind preidentificate/ prioritare [↑](#footnote-ref-12)